text:
Waray-Waray News: DOLE magtutukod hin Maritime Office
BORONGAN, Eastern Samar (June 15) -- Ha panuyo nga matagan hin bulig an industriya ha marina particular ha paghatag tambulig han aton mga seamen, nakatalaan magbutang an Department of Labor and Employment o DOLE hin lain nga magtatratar la han mga problema han mga Filipino seamen.
Ine in sumala kan DOLE Secretary Arturo Brion. Sumala kan Brion, full time officer an iya ibubutang agud makatutok gud hiya han mga marino, ug amo ine an iya assistant nga hi Eustacio Nimrod Enriquez nga yana amo an Deputy Exec. Director han National Maritime Polytechnic ha Tacloban.
Natuo hi Brion nga importante kaupay nga matukod an eksklusibo nga opisina para han mga problema ug mga bag-o nga programa para han mga seaman.
Nabaruan nira Brion, pananglitan, nga an Dansih Maersh Lines, usa han mayda pinakadamo nga kumpanya hin barko in nauubusan na hin mga chief cooks ug mga assistants tungod han mga tigurang na nira nga mga parapanluto ngan nanreretiro na.
Tungod hine, kinahanglan daw gud in mga paghag-id o training han mga Pinoy seamen ha culinary arts agud hira in makatrabaho ha kompanya ha Danish shipping lines ug bisan pa diin nga mga foreign vessels. Nahisumat man ngani nga mayda dako nga training facility an Danish Lines ha Ozamis City ha pakig-usa han Northwestern Mindanao Institute of Technology.
Pinaagi hine, mahimo daw nga magkaada hin pormal nga paghag-id an aton mga seamen. Ngani, mayda na daw nanhi-una na nga mga trainees ug nagkakakarawat na adto hira, senyales nga an mga foreign shipping lines in napili la gihapon han Pinoy nga trabahador labi na an mga seamen. (PIA-Eastern Samar) [top]


c: text/html

text:
Kaarangay:Mga namatay han 920 nga dekada UC
Mga tawo nga namatay han 920 nga dekada UC.
Kitaa gihapon: Mga natawo han 920 nga dekada UC.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- Mga namatay han 920 UC (waray sulod)
- Mga namatay han 921 UC (waray sulod)
- Mga namatay han 922 UC (waray sulod)
- Mga namatay han 923 UC (waray sulod)
- Mga namatay han 924 UC (waray sulod)
- Mga namatay han 925 UC (waray sulod)
- Mga namatay han 926 UC (waray sulod)
- Mga namatay han 927 UC (waray sulod)
- Mga namatay han 928 UC (waray sulod)
- Mga namatay han 929 UC (waray sulod)

robotstxt: allowed

filter: keep


text:
Agosto 19
Batakan:AgostoKalendaryo2022 An Agosto 19 an ika-231 nga adlaw han tuig han kalendaryo Gregoriano. Mayda pa 134 nga adlaw nga nahabilin hit tuig.
Mga Importante nga Nahinabo Yana nga AdlawIgliwat
Mga Natawo Yana nga AdlawIgliwat
Mga Namatay Yana nga AdlawIgliwat
- 1954 – Alcide De Gasperi, Italyano nga tawo hin estado ngan politiko han Demokrasiya Kristyana, ika-30 nga Primer Ministro han Italya (natawo 1881)
Mga Ginsasaurog Yana nga AdlawIgliwat
Mga Sumpay ha GawasIgliwat
- BBC: On This Day
- Today in History: August 19 Archived 2005-08-06 at the Wayback Machine.


text:
Suláng han Tañon
An Suláng han Tañon o kundi man Suláng Tañon usa nga suláng o estrecho han Pilipinas nga nagbubulag han Negros ngan Sugbo ha Kabisay-an. Iní nga suláng, nga mga 161 ka kilometro (100 ka milyas) hin kahalaba, nádúgtong han Dagat han Kabisay-an ha amihan ngadto han Dagat Bohol ha salatan. An kahaluag hiní nagiiba-iba tikang hin 5 nga maabtot hin 27 ka kilometro (3 kutob 17 ka milyas), nga an gihaligoti nga punto ha salatan.[1] Ha amihan, natak-opan an suláng han Kapurupod'an nga Don, nga an gidako-i nga purô hiní amo an Bantayan. An mga syudad han San Carlos, Negros Occidental, Bais, Negros Oriental ngan Toledo, Sugbo mayda mga haglarom hin katubigan nga mga daungan hin sakayan. An Suláng han Tañon kilalado tungod hin pagkita hin balyena ngan delfin, nga diin mga sakayan hin pasyada nabiyahe tikang ha Syudad han Bais.
Mga pinambasaran[igliwat | Igliwat an wikitext]


text:
SUNOG ha butnga han bagyo Bising, black-out
SUNOG ha butnga han bagyo Bising, black-outApril 20, 2021 No Comments on SUNOG ha butnga han bagyo Bising, black-out
Tacloban City, Philippines (4.20.21)—- Ha mando ni Mayor Alfred S. Romualdez, full force an City government ha pag responde kakulop, April 19, han sunog ha Brgy. 74 Nulatula national highway diin nasunog in usa nga hardware nga nabubutnga pa gud hin duha nga mga gasoline stations.
Dapit alas 8:00 pasado han aga nagtikang an sunog, maakusog pa an aro-alipuros han hangin hini nga panahon dara han bagyo Bising, ngan kun waray magin abtik an mga bombero posiblé nagdako pa an sunog mahitungod nga nabubutnga ini han duha nga gasolinahan, Shell ngan Flying V.
An mga bombero tikang ha City Fire department pati an mga volunteer fire brigade in nagburublig agud nga maparong dayon an kalayo, samtang an mga taga TOMECO ngan mga police bantay trapiko ngan siguridad han lugar.
An mga taga CSDWO han siyudad, gin atenderan dayon an mga biktima han sunog nga mga magtratrabaho han hardware, nga solo lawas la nga nakagawas han ira hardware. An mga stay-in workers nanhibilin an ira mga gamit, panapton ug iba pa ngan upod nga naugbaw dida hini nga sunog.
Mismo hi City Disaster Risk Reduction and Management Officer (CDRRMO) Brando Bernadas an nanginano han sitwasyon agud nga maihatag dayon an kinahanglan nga ayuda tikang ha City government.
Subay han pauna mga impormasyon tikang mismo han mga magtratrabaho hini nga hardware, an gin paandar nga generator set an gin-aalegar nga bumuto nga nagin hinungdan han sunog.Kundi an mga fire investigator in nagdumara han imbestigasyon agud matukib han hinungdan han sunog.
M. Padernos/CIO


text:
Kaarangay:Panakayan
Igliwat
Ini in usa ka pag-lakat pag nabigar ngadtu durudilain nga dapit gamit in sarakyan. Pag transportar.
Mga ubos-nga-kaarangay
Ini nga kaarangay mayda han mga nasunod nga 6 nga mga ubos-nga-kaarangay, tikang hin 6 nga kabug-osan.
L
- Luparan (1 K, 1 P)
M
- Mga luparan ha Pilipinas (2 P)
P
- Panakayan ha Shanghai (2 P)
- Panakayan ha Suiza (1 K, 1 P)
S
- Shinkansen (2 P)
T
- Tren (1 K, 6 P, 1 F)
Mga pakli ha kaarangay nga "Panakayan"
An mga nasunod nga 16 ka mga pakli aada hini nga kaarangay, tikang hin 16 nga kabug-osan.


text: 13 An anak nga maaramon nakarawat han disiplina han iya tatay,+Pero an paratamay diri namamati ha pagsaway.*+2 An usa nga tawo makaon han kon ano an maopay pinaagi han bunga han iya panyakan,*+Pero kamadarahog an ginhihingyap* han mga diri maunungon.3 An tawo nga nagbabantay han iya baba* nagpapanalipod han iya kinabuhi,*+Pero an tawo nga diri nagpupugong han iya baba madadaot.+4 An hubya nga tawo may mga hingyap, kondi waray hiya* bisan ano,+Pero an maduruto nga tawo* matatagbaw gud.*+5 An matadong nangangalas ha kabuwaan,+Pero an mga buhat han magraot nagriresulta hin kaalohan ngan kaarawdan.6 An katadongan nagpapanalipod ha tawo nga waray ikasaway an pagkinabuhi,+Pero an karaotan nagdadaot ha makasasala.7 May tawo nga nagpapakunokuno nga riko kondi waray bisan ano;+May tawo man liwat nga nagpapakunokuno nga pobre kondi damu an bahandi.8 An karikohan amo an lukat para ha kinabuhi* han usa nga tawo,+Pero an mga pobre diri ngani gintatarhog.*+9 An kalamrag han magtadong nasanag hin mapawa,*+Pero an lampara han magraot mapaparong.+10 An pagbuot-buot nagriresulta la hin araway,+Pero an kinaadman kanan mga tawo nga namimiling hin sagdon.*+11 An bahandi nga madagmit nga nakukuha* magtitikaguti,+Pero an bahandi nga hinay-hinay nga natitirok* han usa nga tawo magtitikadamu.12 An ginpapamulat* nga nalalangan nakakapasubo han kasingkasing,+Pero an hingyap nga natutuman usa nga kahoy han kinabuhi.+13 An bisan hin-o nga nagtatamay han instruksyon* mag-aantos han mga resulta,+Pero an tawo nga may respeto ha sugo babalosan.+14 An katutdoan* han maaramon nga tawo burabod han kinabuhi,+Basi ipahirayo an usa nga tawo tikang ha mga bitik han kamatayon.15 An tawo nga may hilarom nga pagsabot nakakakarawat hin pag-uyon,Pero an dalan han mga diri maunungon makuri agian.16 An maaramon nga tawo nagios nga may kahibaro,+Pero an lurong nagbubuhayhag han iya mismo kalurongan.+17 An maraot nga mensahero naghihikaraot,+Pero an matinumanon nga representante nagdadara hin pagtambal.+18 An bisan hin-o nga nagbabalewaray han disiplina nagigin pobre ngan naaalohan,Pero an tawo nga nakarawat hin pagtadong* papasidunggan.+19 An hingyap nga natutuman matam-is para ha usa nga tawo,*+Pero an mga lurong nadiri pagbaya ha karaotan.+20 An tawo nga naglalakat upod han mga maaramon magigin maaramon,+Pero an tawo nga nakikig-upod ha mga lurong maghihikaraot.+21 An magpakasasala ginlalanat han karat-an,+Pero an magtadong ginbabalosan han kauswagan.+22 An maopay nga tawo nagbibilin hin panurundon ha iya mga apo,Pero an bahandi han makasasala titipigan para ha matadong nga tawo.+23 An inarado nga uma han pobre namumunga hin damu nga pagkaon,Pero mahimo ito* mawara tungod han kawaray-hustisya.24 An bisan hin-o nga diri nagdidisiplina* ha iya anak nangangalas ha iya,+Pero an tawo nga nahigugma ha iya anak nagdidisiplina gud* ha iya.+25 An matadong nga tawo nakaon ngan natatagbaw an iya hingyap,*+Pero an tiyan han magraot waray sulod.+


text:
Kaarangay:Mga natawo han 10 nga dekada
Mga tawo nga natawo han 10 nga dekada .
Kitaa gihapon: Mga namatay han 10 nga dekada.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- Mga natawo han 10 (waray sulod)
- Mga natawo han 11 (waray sulod)
- Mga natawo han 12 (1 P)
- Mga natawo han 13 (waray sulod)
- Mga natawo han 14 (waray sulod)
- Mga natawo han 15 (waray sulod)
- Mga natawo han 16 (waray sulod)
- Mga natawo han 17 (waray sulod)
- Mga natawo han 18 (waray sulod)
- Mga natawo han 19 (waray sulod)


text:
Ayatollah
An Ayatollah ("Sinyales san Allah"), usa na hitaas-na-rango na titulo para san Usuli Twelver Shī‘ah na clergy. Adton na gintatawag na ayatollah amon an mga eksperto san Islamic studies sugad san jurisprudence, ethics, ngan pilosopiya ngan nag'aram sa Hawza.
Kasaysayan[igliwat | Igliwat an wikitext]
Nagtikang an ngaran na "ayatollah" sa sayo na pasada sa Quran na sa interpretasyon san Shi'a, nangangahulugan na tawo pwede sugarun na sinyales og ebidensya sa Dyos. Pasada 51:20–21 san Quran nagsisiring na:
On the earth are signs (Ayat) for those of assured Faith, As also in your own selves: Will ye not then see?
Rango[igliwat | Igliwat an wikitext]
An titulo na ayatollah ginhahatag sa Shia na mujtahid, kahuman makakumpleto sa pag'aram sa sat'h ngan kharij sa hawza. An ayatollah pwede magtutdo sa hawzas (shia seminaries) kun nano an kanya espesyalidad, pwede sya magin reference sa kanra mga pan-reliheyon na pakiana, ngan pwede magin hurado.
Mga babaye na Ayatollah[igliwat | Igliwat an wikitext]
May'ada pipira na mga babaye napareho an rango san mga ayatollah, ngan gitatawag na Lady Mujtahideh. Pinakahitahas sa sanhi na kasaysayan amo si Nosrat Amin, kilala liwat na Banu Isfahani.[1] An yana na mga ehemplo san mga Lady Mujtahideh amo sira Zohreh Sefati[2] ngan Lady Ayatollah Aatieh Hassani ngan kilala na Imam'ah Al-Hassani anak ni Grand Ayatollah Gholamreza Hassani.[3] Sa Kasaysayan, May damo na na Mujtahidehs sa Shi'ism, labi na an kababayin'an san pamilya ni Allama Hilli, ngan san pamilya Baraghani sadton 19th century sa Qazvin.
Grand Ayatollah[igliwat | Igliwat an wikitext]
May'ada na pipira la mga pinakaimportante na ayatollah na gintagan san rango na grand ayatollah (Ayatollah Uzma, "Dumagko na Sinyales san Dyos"). Nahihimo ini kun an mga tagasunod san sayo na ayatollah nakadto sa pabulig sa kanya sa mga situwasyon ngan pangaruon na i-publish an iya Juristic book na nabaton san daramo ngan inadlaw na Muslim affairs. Gintatawag an libro na Resalah.
References[igliwat | Igliwat an wikitext]
- ↑ See Mirjam Künkler and Roja Fazaeli, “The life of two mujtahidas: Female religious authority in 20th century Iran,” in Masooda Bano and Hilary Kalmbach (eds.) Women, Leadership and Mosques: Changes in Contemporary Islamic Authority, Brill Publishers, 2011, 127-160.
- ↑ Official website at sefaty.net Archived 2020-11-19 at the Wayback Machine.
- ↑ Official weblog at blogspot.co.uk Archived 2014-07-14 at the Wayback Machine.
External links[igliwat | Igliwat an wikitext]
- Al-Shia Archived 2006-02-06 at the Wayback Machine.
- Towards an Understanding of the Shiite Authoritative Sources Archived 2007-01-05 at the Wayback Machine.


text: 1 An mga pulong han instruktor,*+ nga anak nga lalaki ni David, nga hadi ha Jerusalem.+2 “Waray gud pulos!”* siring han instruktor,“Waray gud pulos! Waray pulos an ngatanan!”+3 Ano an nakukuha han usa nga tawo tikang ha ngatanan niya nga pagpinaniguro ha pagtrabahoNga iya ginbubuhat ha ilarom han adlaw?+4 Usa nga henerasyon an nabaya, ngan usa nga henerasyon an naabot,Kondi an tuna nagpapabilin* ha waray kataposan.+5 An adlaw nasirang,* ngan an adlaw natutunod;Katapos, nagdadagmit ito pagbalik* ha lugar diin masirang ito utro.+6 An hangin napakadto ha sur ngan nalibot ngadto ha norte;Naglilinibot-libot ito; an hangin padayon nga naglilinibot-libot.7 An ngatanan nga sapa* naagos ngadto ha dagat, kondi an dagat diri napupuno.+Ha gintitikangan han mga agos han mga sapa, didto ito nabalik basi umagos utro.+8 Makapoy an ngatanan nga butang;Waray ngani nakakagyakan mahitungod hito.An mata diri nakukontento ha pagkinita;An talinga diri liwat natatagbaw ha pagpinamati.9 An nahitabo na amo gihapon an mahitatabo,Ngan an ginbuhat na amo liwat an pagbubuhaton;Waray bisan ano nga bag-o ha ilarom han adlaw.+10 May butang ba nga an usa nga tawo makakasiring, “Kitaa ini—bag-o ini”?Naeksister na ito tikang pa hadto;Naeksister na ito antes pa han aton panahon.11 Waray nahinunumdom ha mga tawo han naglabay nga mga panahon;Waray liwat mahinunumdom hadton tiabot pa;Ngan diri liwat hira mahinunumdoman hadton maabot kasunod nira.+12 Ako, an instruktor, amo an hadi han Israel ha Jerusalem.+13 Iginsentro ko an akon kasingkasing nga adman ngan usisahon pinaagi han kinaadman+ an ngatanan nga ginbubuhat ha ilarom han langit+—an makasurubo nga buruhaton nga iginhatag han Dios ha mga anak han mga tawo basi magin okupado hira.14 Nakita ko an ngatanan nga ginbuhat ha ilarom han adlaw,Ngan kitaa! waray pulos an ngatanan, paglinanat la ha hangin.+15 An butang nga baliko diri matatadong,Ngan an butang nga diri naeksister diri gud maiihap.16 Katapos, nagsiring ako ha akon kasingkasing: “Kitaa! Nakakuha ako hin daku nga kinaadman, labaw pa han bisan hin-o nga nauna ha akon ha Jerusalem,+ ngan an akon kasingkasing nagkaada daku nga kinaadman ngan kahibaro.”+17 Iginsentro ko an akon kasingkasing ha paghibaro han kinaadman ngan ha paghibaro han kabuangan* ngan ha paghibaro han katuyawan,+ ngan ini liwat paglinanat la ha hangin.18 Kay an damu nga kinaadman nagriresulta hin damu nga kasubo,Salit an bisan hin-o nga nagdudugang hin kahibaro nagdudugang hin kasakit.+


text:
Problema hin TUBIG
Problema hin TUBIGJuly 3, 2021 No Comments on Problema hin TUBIG
Tacloban City– Naghuhugas hin sarakyan, nagkakrisyo nga nangangarigo hirani han gripo, nagsasalud hin tubig, nakahilera nga mga water can para saluran hin tubig — ini iton mga kumon nga makikita ha mga pabahay ha Norte Tacloban kun diri pa ngatanan natatauran hin tubig diretso ha ira mga balay.
Kuha ini ha UNDP pabahay ha Brgy. 97 Cabalawan, diin an mga kabataan bisan kun nahinguto-uto an sirak nakada nagsasalud, nakarigo, naghuhugas hin sarakyan.
Samtang gintratrabaho ngan gin proproseso pa an mga application para hin water connections diretso ha ira mga balay, nakukuntento nala anay hira hini nga kumon nga alugan ha ira relocation site.
Siring han pira nga napakianhan, mas maupay ini yana kontra han nakadto pa hira ha hirayo pag-aalog.
Ini nga kumon nga gripo in temporaryo nga iginbutang han City Governrment of Tacloban ngan han LMWD samtang sige pa an trabaho han mga linya diretso ha mga balay.
Dako an paglaum han mga residente dida hini nga UNDP pabahay nga ha diri maiha matatauran na hira hin mga tubo diretso ha ira mga balay kay an ira atbang nga pabahay, an Lions, in may-ada na tubig deretso haira mga kusina ngan banyo.
M. Padernos/CIO


text:
San Juan, Southern Leyte
An San Juan usa nga ikalima nga klase nga bungto ha lalawigan han Southern Leyte ha Sinirangan nga Kabisay-an nga rehiyon ha Pilipinas. An ngaran hini nga bungto han una Cabalian. Sumala han 2000 census, mayda ini populasyon nga 13,510 ka tawo ha 2,789 nga panimalay.
Mga Baranggay[igliwat | Igliwat an wikitext]
An San Juan mayda napulo kag walo (18) nga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Kaarangay:Mga namatay han 0 nga dekada
Mga tawo nga namatay han 0 nga dekada .
Kitaa gihapon: Mga natawo han 0 nga dekada.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- Mga namatay han 1 (waray sulod)
- Mga namatay han 2 (waray sulod)
- Mga namatay han 3 (waray sulod)
- Mga namatay han 4 (waray sulod)
- Mga namatay han 5 (waray sulod)
- Mga namatay han 6 (waray sulod)
- Mga namatay han 7 (waray sulod)
- Mga namatay han 8 (waray sulod)
- Mga namatay han 9 (1 K)
M
- Mga namatay han 00 nga dekada (waray sulod)


text:
Mainit
An Mainit usa nga ika-upat nga klase nga bungto ha lalawigan han Surigao del Norte ha Pilipinas. Nahamutang ini ha sapit han Danaw Mainit ha amihanan-sidlangan o dumagsaan nga bahin han Mindanao. An pulong "mainit" buot sidngon "mapaso". Sumala han census han tuig 2000, mayda ini populasyon nga 23,417 ka tawo ha 4,621 nga panimalay.
Mga Baranggay[igliwat | Igliwat an wikitext]
An Mainit ginbahin ngadto hin karuhaan kag usa (21) nga mga baranggay.
Mga Sumpay ha Gawas[igliwat | Igliwat an wikitext]
- Opisyal nga Websayt han Bungto han Mainit Archived 2004-08-23 at the Wayback Machine.
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- Usa nga Civil Society nga Katig-uban han Mainit, Surigao del Norte Archived 2021-05-07 at the Wayback Machine.
- Mga Sinurat nga literatura mahitungod han Mainit ngan mga Mainitnon
- Mga Bag-o nga Nanhitabo ha Mainit Archived 2006-06-14 at the Wayback Machine.


text:
Partido Nacionalista
An Partido Nacionalista sarong partido pulitikal sa Filipinas na tinogdas kan Abril 29, 1907 na Manuel Quezon, Sergio Osmeña, asin ni Jose Fuentebella.
Ini an pinakagurang nang grupong pulitikal sa Filipinas, asin iyo an haros namayo sa liderato sa pagpadalagan kan nasyon sa haros kalawigan kan ika-20ng siglo poon kan ini matogdas kan 1907.
An partidong ini nagin behikulo sa pag'ogsod kan hiron nin katalingkasan, pagtogdok nin sarong modernong estado, asin hanggan sa pagtolod nin mahusay asin eficienteng pagpamahala kan gobyerno kan Filipinas. Ini nagdominar sa Asambliya Nasyunal (1907-1916), sa Lehislatura kan Filipinas (1916-1941).
Kan lumaog an Hapon asin sinakop an Filpinas (1941-1945) winara an gabos na partido pulitikal asin nagsangle an inaapod na KALIBAPI. Paglaog kan huring kabangaan kan siglong ika-20, an partidong ini saro sa mayor na nakikipagnosnosan sa pagkapot nin liderato, kaagaw-agaw an mga yaon sa Partido Liberal asin sa Partido Progresibo, durante kan mga dekada sa pag'tangaan kan ratak kan ika-2ng Gerang Pangkinaban asin kan mga pang'iiipit resulta kan diktadurya ipig'imponer ni Pres. Ferdinand Marcos.
Kan panahon ni Marcos, pig'alok an mga partido na magsararo na sa lindong kan inapod na Kilusan Bagong Lipunan pero an Partido Nacionalista dai naki-ayon asin pigbuhay liwat ini kan hurihan nin mga 1980 asin 1990 kan mga Laurel, na iyo an namoon poon pa kan mga 1950. Ngonyan nata'wan nin dagdag na pag'osol an partido kan si Manuel Villar, Jr. dinara an bandera kan partido sa saiyang pagbungsod kan saiyang kandidatura bilang presidente sa eleksyon presidensyal nin 2010.
Hilingon manLiwaton
Mga panluwas na takodLiwaton
- An Opisyal na websayt kan Partido Nacionalista- http://www.nacionalistaparty.com/
- Agi-agi kan pagkamundag asin pagtalubo kan Partido


text:
Nueva Vizcaya
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Nueva Vizcaya (kon ha Winaray: Bag-o nga Vizcaya) usa nga probinsya han Pilipinas ha Siong han Cagayan nga rehiyon ha Luzon. An kapital hini amo an Bayombong. Ginsasapitan ini, hin palibot tipatuo tikang ha amihanan, han Ifugao, Isabela, Quirino, Aurora, Nueva Ecija, Pangasinan, ngan han Benguet.
Kaagi, katawhan ngan kultura[igliwat | Igliwat an wikitext]
An lalawigan han Nueva Vizcaya kabahin han una han katunaan o teritoryo han halu-ag nga Siong han Cagayan nga han una usa nga integral nga politikal nga pagbahin nga mayda usa nga gobernador. Han 1839, an gobernador hadto nga hi Luis Lardizabal nagpagawas hin sugo nga nagbalhin han Nueva Vizcaya ngadto hin politico-militar nga probinsya tungod hin sagdon han alcalde mayor han Cagayan. An sugo gin-aprobahan hin Decreto Real han Abril 10, 1841. An lalawigan nagkaada han siyahan nga pakatilaw hin gobyerno civil dida han 1902 han pag-organisar hini han Philippine Commission.
Tikang han pagtikang han Nueva Vizcaya nga magin-probinsya, mga pagpakita hin kultura nga mga kustumbre han mga nanguna nga mga nangukoy dinhe--an mga Ilongot (Bugkalot), mga Igorot, mga Ifugao, mga Isinay, ngan an mga Gaddang--makikit-an pa. An pagsulod hin sibilisasyon ngan hin moderno nga teknolohiya han panginabuhi han lalawigan nag-aghat hin damo nga mga namalhin tikang hin mga sapit nga mga lalawigan pag-ukoy dinhe nga probinsya.
An kaagi ngan kasaysayan hin organisado nga relihiyon han lalawigan han Nueva Vizcaya natikang han tuig 1607 han pag-abot han Orden Dominicana ngada han lalawigan pagwali han ira mga gintutuohan. Pero dida na han tuig 1609, nga an syahan nga pag-uukyan hin orden hin relihiyon gintukod dida han salatan nga bahin han lalawigan. Han 1702, usa nga kumbento gintukod ha Burubur ha ubos han Caraballo nga kabugkiran ha Sta. Clara, nga yana usa nga baranggay han bungto han Aritao. Dinhe nga lugar ginsaurog an siyahan nga misa katolika ha Nueva Vizcaya ngan dinhe gihapon an siyahan nga pagbunyag hin converso ngadto ha Katolisismo.
Ha tagsa kataposan nga semana han Mayo, ginsasaurog han Nueva Vizcaya an Panagyaman nga festival.
Heyograpiya[igliwat | Igliwat an wikitext]
Politika[igliwat | Igliwat an wikitext]
An yana nga katunaan o teritoryo han Nueva Vizcaya amo an resulta hin mga pagbag-o nga nagtikang han pormal nga pagkahimo han lalawigan han Isabela han Mayo 1856, nga diin in dako nga bahin han amihanan nga teritoryo han Nueva Vizcaya ginngadto han bag-o nga nahimo nga lalawigan.
An pag-organisar han 1908 han lalawigan han Ifugao nagpagarugamay pa han kahaluag han Nueva Vizcaya nga ginkuhaan hin kanawayon o amihanan-katundan nga teritoryo. An survey o pagsubay nga ginbuhat han Bureau of Lands han tuig 1914 nagdangat hin dugang pa nga pag-iban han teritoryo, nga ginpagamay pa han pagpasa han Kodigo Administratibo han 1917. Ha katapusan, han tuig 1971, an Quirino ginbalhin tikang hin sub-probinsya han Nueva Vizcaya ngadto hin naglulugaring nga lalawigan ha ilarom han Republic Act 6394. Bisan pa hini nga mga pagkuha hin katunaan nga ginbalhin ngadto hin mga bag-o nga mga teritoryo, dako pa gihapon an teritoryo nga gin-okupa han lalawigan han Nueva Vizcaya.
An Nueva Vizcaya mayda usa nga distrito kongresyonal, bisan kon mayda maiha na nga proposito nga igtunga an lalawigan ngadto hin duha nga mga distrito kongresyonal: an "Amihanan nga Distrito," nga maglalakip han mga amihanan nga mga bungto; ngan an "Salatan nga Distrito," nga maglalakip han mga salatan nga mga bungto.
An Nueva Vizcaya ginbahin ngadto hin napulo kag lima (15) nga mga bungto.
Mga Bungto[igliwat | Igliwat an wikitext]
Mga Sumpay ha Gawas[igliwat | Igliwat an wikitext]
- http://www.nvizcaya.gov.ph Archived 2009-07-01 at the Wayback Machine.
- http://www.nuevavizcaya.com.ph Archived 2021-01-16 at the Wayback Machine.


text:
Petrolyo
- Para hin mga iba nga paggamit, pakadto hit petrolyo (pansayod)
Iton keroseno (tikang han Kinastila nga queroseno) in usa nga hidrokarburo nga liquido nga may kombustible nga petrolyo, agsob usa ini nga talo, pero madadasok ngadto ha madadaradara nga industriya. Ha Winaray, agsob tinatawag iní gihapon nga petrolyo o petrólyo (Kinastila: petróleo) kay tikang iní hin krudo nga lana nga an tawag gihapon petrolyo.[1][2] Amo iní in likido nga ginbubutang ha lamparilya o sulu. Ha iba nga mga Winaray, tinatawag gihapon iní nga petróliw.[2]. Agsob ginagamit an pagtawag nga petróliw-de-alumbrado o kundi man petrólyo-de-alumbrado basi masayod nga keroseno ngan diri krudo an ginhihisgutan.[2]
Mga pinambasaran[igliwat | Igliwat an wikitext]
- ↑ Makabenta, Eduardo A. Sr. Pagpurulungan nga Binisaya (Waray) ha Leyte ug Samar (Binisaya-English English-Binisaya Dictionary) (ika-2 nga edisyon). Adbox Book Distributors and Eduardo A. Makabenta Sr. Foundation. Quezon City Tuig 2004. ISBN 971-92875-1-9 (clothbound) ISBN 971-92875-0-0. Syahan nga pagmantala Quezon City:Emandzsons 1979. Ikaduha nga edisyon gin-editar ni Eduardo T. Makabenta Jr. pakli 113
- ↑ 2.0 2.1 2.2 Tramp, George Dewey Jr. Waray-English Dictionary Dunwoody Press Kensington, Maryland USA 1995 pakli 354


text:
Kristohanon
Iton pagigin Kristohanon o Kristianismo usa nga relihiyon nga nakabase ha kinabuhi ngan panutduan ni Hesus han Nazareno, nga ginhulagway han Bag-o nga Ginsabutan. An mga nanunuo nga gintatawag nga Kristiyano, natuo nga hi Jesu Cristo amo an Anak han Ginoo nga Diyos ngan mantatalwas han ngatanan nga katawhan, ngan an pagbalik komo Messias in gin-asoy han Daan nga Ginsabutan.
Depende ha ispesipiko nga denominasyon han pagigin Kristohanon, an mga buruhaton in puydi maglakip hin pagbunya, Yukaristiya, pangadi, kompisal, kompirmasyon, rito hin pag-aasawa ngan han pan-relihiyon nga panutdo ha batan-on. Kadam-an ha mga denominasyon in nag-oordina hin kapadian ngan nagbubuhat hin regular nga grupo-grupo nga serbisyo hin pag-singba.


text:
Isabela, Negros Occidental
An Isabela usa nga ika-tulo nga klase nga bungto ha lalawigan o probinsya han Negros Occidental ha Katundan nga Kabisay-an nga rehiyon han Kabisay-an ha Pilipinas. Sumala han census han tuig 2000, mayda ini populasyon nga 48,719 nga tawo ha 9,469 nga panimalay. Kilalado iton Isabela tungod han BISCOM (Binalbagan Isabela Sugar Company).
Mga Baranggay[igliwat | Igliwat an wikitext]
An Isabela ginbahin ngadto hin katloan (30) nga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Mobile Vaccination, umarangkada ha MASA
Mobile Vaccination, umarangkada ha MASAAugust 6, 2021 No Comments on Mobile Vaccination, umarangkada ha MASA
Maabot 100 nga market vendors ngan mga senior senior citizens tikang ha Brgy. 37 dinhi ha siyudad an naserbehan, mahuman guindumara han Tacloban Mobile Vaccination team an panbakuna ha MASA, 2nd floor han Tacloban Publlic Market nga building.
Sinovac nga bakuna an ginpanturok hadton mga nasabi nga residente. Inin nga ginbuhat nga rollout, in ginpangunahan han mga tinaglawas han Tacloban City Hospital, City Health Office kaupod han Department of Health.
Ini nga stratehiya, in usa ha mga ginkikita ni Mayor Alfred Romualdez para mas durudamo pa nga Taclobanon an mabakunahan nga diri na kinahanglan pumila ha mga vaccination areas.
Ha datos nga gin pagawas han DOH 8 yana, August 6, 2021, nangunguna an siyudad han pinakahataas nga porsyento hin nabakunahan han 1st dose (97.8%) ngan 2nd dose (81.8%).
C. Merin/CIO


text:
Katundan nga Kabisay-an
An Katundan nga Kabisay-an o Kalondan nga Kabisay-an usa han mga rehiyon han Pilipinas, igintawag nga Rehiyon VI. Ini nga rehiyon mayda unom (6) nga mga probinsya o lalawigan, nga amo an, Aklan, Antique, Negros Occidental, Capiz, Guimaras ngan Iloilo. Mayda ini napulo kag pito (17) nga mga syudad ngan amo ini an rehiyon nga gidadamo-i han mga syudad. An yinaknan nga Hiligaynon, ginagamit ha Negros Occidental, Guimaras, Capiz ngan mga kabahin han Iloilo. Kinaray-a an yinaknan ha Antique ngan mga parte han Iloilo. Akeanon o Aklanon an yinaknan ha Aklan. An Syudad han Iloilo amo an sentro han rehiyon.
An Palawan, nga kabahin han una han Rehiyon IV-B, ginbalhin ngadto hini nga rehiyon han Mayo 23, 2005 pinaagi han Executive Order 429. Kundi tungod han negatibo nga reaksyon han mga molupyo ginbalik ini ngadto ha MIMAROPA.
Mga Probinsya[igliwat | Igliwat an wikitext]
An Katundan nga Kabisay-an mayda lima (5) nga mga probinsya ngan an syudad han Iloilo.
¹ An Syudad han Iloilo in urbanizado hin duro nga syudad; mga estadistika nira dinhe waray iginlakip han estadistika han Iloilo.


text:
Isumat.com/6:03AM, Pebrero 18, 2021
An riko nga kasaysayan han Samar in nadugangan na liwat hin impormasyon kun diin gintutudlok nga adto ha Brgy Dapdap, bungto han Tarangnan an “Oldest Bell in Samar.”
Hi Dr. Rolando Borrinaga, usa nga propesor nga Biliranon ngan bantuganan an kina-adman ngan pag-istudyo han kasaysayan, in nagsumat nga dida han iya pag-utingkay han mga nahipatik nga records, posible nga an lingganay ha kampanaryo han singbahan ha Brgy Dapdap amo an gimama-iha-i nga linggnay ha isla han Samar.
Sumala kan Borrinaga, nakamarka dida han lingganay amo ini: San Franco de Borja Ano 1753, bootsidngon hadto ini han tuig 1753 ginhimo. An santos nga nakangaran amo hi San Francisco de Borja (nabuhi tikang 1510 tobtob 1572). Hiya in usa nga padi han Jesuit nga kongregasyon, ngan nagin santo hadton tuig 1670.
Ha pag-istudyo han professor/historian, posible nga nabayaan ini nga lingganay dida han singbahan han mga kapadi-an han Jesuit han liwanan hira han mga Franciscano nga kapadi-an ha Samar hadton 1768. An mga Jesuits in nagtikang han ira misyon pagpasamwak han Kristyanismo ha Samar hadton 1596.
An Brgy Dapdap hadto nga panahon in tinawatag pa nga Tinago nga amo an lugar pagsulod ha Samar. An Tinago/Dapdap in nagin baryo han Tarangnan hadton 1882.
Igindugang pa ni Borrinaga ha iya Facebook Post, nga nakahikay liwat hiya hin impormasyon nga an sukol o kadako hini nga lingganay ha Dapdap in haros parehas an sukol/kadako han Balangiga Bell nga nahibalik ngadto han bungto hadton 2018 (Tulo nga lingganay an ginkuha han Amerika ha Balangiga ngan usa pala an nahibalik, amo ini an parehas an sukol han linggnay ha Dapdap).
Nagtotoo hi Borrinaga nga an Santo Patrono han Tinago/Dapdap hadto nga panahon amo hi San Francisco de Borja, sanglit an iya ngaran an nakapatik ha lingganay. Pero han magdumara na an mga Franciscano han Samar, hi San Francisco de Asis (St Francis of Assisi) amo an ginhimo nga bag-o nga Patron Saint.
Aada gihapon ha kasaysayan nga an Tinago/Dapdap amo an may gidadamu-i nga pilgrims nga napakadto tungod han paghatag hin katalahuran kan San Francisco. Hadton 1860s, yinukot-yukot nga pilgrims tikang ha bug-os nga Visayas an pumakadto han mao nga lugar.
Mayda gihapon impormasyon nagsusumat nga an lingganay in ginhinipos hin maiha nga katu-igan ha Tarangan ngan han una la nga tuig iginbalik ha Brgy Dapdap. Hapagkayana, an mao nga lingganay in aada ha pagdumara han Tarangnan Parish.
Iginbuyagyag pa ni Borrinaga nga dida han tulo nga Balangiga Bells, an gimama-iha-i nga lingganay in nahimo hadton 1853. Karuyagsidngon, ini nga Tinago/DapDap Bell in “laru-lagas” pa hin usa ka gatos ka tuig kontra han didto ha Balangiga.
Ini nga nadiskubre in duro hin kamahinungdanon kay nagpapakita ini han mga tigaman, mga saksi han pagdukwag han Kristyanismo ha aton lugar ug labi ka importante kay sunod nga bulan, pagtitigamnan an ika-500 nga anibersyo han Kristyanismo ha Pilipinas. #


text:
Sistema Metriko
An sistema metriko in kanasoran ninapulo nga sistema hin panukol nga nagtikang base han mètre des archives ngan an kilogramme des archives nga ginpakikila han Fransya ha in 1799. Ha paglabay han mga tuig, an pankasayoran han metro ngan an kilogramo in ginpino ngan an sistema metriko in nahisumpay ha paglalakip han damo pa nga mga sukol. Bisan pipira nga kaibhan han sistema metriko an gumawas ha urhi nga ika 20 ngan unhan nga ika 20 gatostuig, an termino in yana agsob gingagamit nga sinonimo han "Kanasodnon Sistema han mga Panukol" - an buhatanon nga sistema han panukol han haros ngatanan nga nasod ha kalibutan.
An Estados Unidos nala an nabibilin nga industriyalisado nga nasod nga diri nagamit han sistema metriko han iya buhatanon nga sistema han panukol, bisan an paggamit han sistema metriko in binuhatanon nga ginduduso para han paggamit tikang pa han 1866. Bisan an Reino Unido in nagpatapod nga binuhatanon nga paggamit han sistema metriko para han kadam-an nga paggamit nga panukol, diri pa ito kalat nga paggamit didto ngan an nahigaraan nga sistema imperyal pa an kadam-an ngan nakasarang nga paggamit.
Bisan an mga nagpatikang in may-ada panuyuan nga pagkamay-ada hin sistema nga patas-patas nga mahihigamitan han tanan, nasabtan nga kinahanglanon maggamit hin batakan nga yunit ha ilarom han kustodiya han punuan o iba nga ginpadig-onan nga otoridad komo istandarte. Tubtob 1875, an nakapot hini nga batakan yunit han panukol in ginmimintinar han punuan han Fransya han ginparsa ini ha kapunuan nga katig-uban - am Conférence générale des poids et mesures (CGPM). Ginhihingyap yana nga an mga katapusan hini nga mga batakan in igreretiro ha 2014.


text:
Emirato han Umm Al Quwain
An Umm al-Quwain o kundi man Umm Al Quwain (UAQ; Inarabo: أم القيوين; ginluluwás [ʔumː alqajˈwajn]) usá han pito nga naghihimo nga mga emirato han Emiratos Arabes Unidos,[1] nahamutáng ha amihan han nasod. Iní an ikaduhá nga gigutiayi ngan gigamayi hin molupyo nga Emirato han EAU. An giharanii nga katubigan hiní an Gulfo han Persia. Ginpapamunuan an emirato ni Saud bin Rashid Al Mualla. An yana nga prinsipe nga heredero o prinsipe han korona hi Rashid bin Saud bin Rashid Al Mua'lla, ngan an sugbong nga namumuno hi Abdullah bin Rashid Al Mualla III. Mayda iní 72,000 nga molupyo han 2007 ngan mayda iní langyab nga 770 ka km2 (300 ka kwadrado nga milya).[2]
Nahihimo an emirato han syudad ha baybayon nga Umm Al Quwain nga amo gihapon an pamunuan nga syudad ngan an sulod nga oasis nga bungto han Falaj Al Mualla, mga 30 ka kilometro (19 ka milyas) tikang ha baybayon.[2]
Naiiba iní hin pira han mga hagrani nga emirato ngan nasod nga diin an Umm Al Quwain waray may nabilngan nga dako nga kuruhaan hin lana o gas dida han teritoryo hiní ngan nadapig para hit ekonomiya hiní dida hin ganansya tikang hin mga hotel, parke, ngan turismo,[3] panagat ngan mga buruhaton hin sahid nga negosyo[4] as well as the Umm Al Quwain Free Trade Zone (UAQFTZ)[5] nga nahibase ha Daungan han Ahmed Bin Rashid.
Mayda pipira nga mga ginpatikang han gobyerno ngan mga estratehiya nga ginbutang basí maaghat in pagpadukwag ha negosyo ngan industriyal nga buruhaton dida han emirato, upod in usá nga panuyo han 2018 nga ibanon an mga baraydon ha gobyerno hin mga negosyo ngan pagkanselar hin mga multa ngan mga pagtalapas nga gintahap hin mga negosyo nga waray maka-renew han ira mga lisensya hin pannegosyo.[6]
EtimolohiyaIgliwat
Mga damulaay nga teorya ginpahayag mahiunong han etimolohiya han ngaran nga Umm Al Quwain. An ginkakarawat han kadam-an nga kahulogan amo an pahayag nga an ngaran nangangahulogan nga “iroy han duhá nga gahom” - tikang han pamulong nga "Umm Al Quwatain" (Inarabo: ام القوتين, ginromanisar: Umm Al Quwatain, lit. 'An iroy hin duhá nga gahom'). An duhá nga gahom dinhe agsob nga gintutudlok nga duhá nga kahimo hin mga gahom ha heyograpiya. An mga tuminongnong nagpapahayag hiní han mabaskog nga mga buruhaton ha tuna ngan ha katubigan, mayda liwat iba nga nagtutudlok hiní nga nangangahulogan an duhá nga gahom han ekonomiya ngan agrikultura. Mayda liwat lain nga teorya nga an pulong nga "Quwain" ginkuha tikang han Inarabo nga pulong "Qawn" nga nangangahulogan ‘puthaw‘. Sugad man, mayda natuo nga iní mahiunong hin puthaw dida han lugar.[7][8]
Mga pinambasaranIgliwat
- ↑ "48 interesting facts for the UAE's 48th National Day". gulfnews.com (ha English). Ginkuhà 2019-12-02.
- ↑ 2.0 2.1 Heard-Bey, Frauke (2005). From Trucial States to United Arab Emirates : a society in transition (1941-). London: Motivate. ISBN 978-1860631672. OCLC 64689681.
- ↑ "Umm Al Quwain - The Official Portal of the UAE Government". government.ae (ha English). Ginkuhà 2018-07-24.
- ↑ Editor, Manoj Nair, Associate (2011-04-07). "Tourism and trade the top priorities in Umm Al Quwain". GulfNews. Ginkuhà 2018-07-24.
- ↑ "UAQ Free Trade Zone | Business Licences | Umm Al Quwain, Dubai, Sharjah, Abu Dhabi, Ajman & RAK :: uaq ftz". uaqftz.com (ha English). Ginhipos tikang han orihinal han 2018-07-24. Ginkuhà 2018-07-24.
- ↑ Report, Staff (2018-05-05). "Umm Al Quwain to slash cost of doing business in emirate". GulfNews. Ginkuhà 2018-07-24.
- ↑ "Umm Al Quwain Meaning History Facts And Tourism". futurearab.com. 22 November 2017.
- ↑ Dudley, Dominic (6 December 2019). "Where Middle East Countries Get Their Names From". Forbes.com.


text:
Nasrallah Boutros Sfeir
Hi Nasrallah Boutros Sfeir (Al-Kārdīnāl Mār Naṣrallah Buṭrus Ṣufayr, Inarabo: الكاردينال مار نصر الله بطرس صفير, Frinanses: Nasrallah Pierre Sfeir, puyde liwat Nasrallah Pedro Sfeir o Victor Pedro Sfeir; natawo han 15 Mayo 1920) amo an patriarka emerito han gidako-i nga lawas hin Kristiano ha Libano, an Singbahan Maronita, usa nga Sinirangan nga Katolika nga Singbahan nga may komunyon han Santa Sede. Usa nga Kardinal gihapon hiya. Napili hiya nga Patriarka han Antiokia para han mga Maronita han 27 Abril 1986, ngan an iya pagbiya han iya puwesto ginkarawat dida han 26 Pebrero 2011. Hiya an ika-tulo nga Maronita nga Kardinal ngan hiya an ika-76 nga Patriarka han Maronita nga Singbahan nga an opisyal nga pagtawag "An Iya Beatitud ngan Eminensya an ika-kapitoan-kag-unom nga Patriarka han Antiokia ngan han bug-os nga sinirangan".
Syahan nga bahin han kinabuhi ngan pag-ordenar[igliwat | Igliwat an wikitext]
Natawo hi Sfeir ha Rayfoun, Libano, han 15 han May 1920. Nag-arám hiyá ha Beirut, nga ha Iskwelahan han Mar Abda ha Harharaya nga diin hiya nagtapós han iya primarya ngan komplimentarya nga mga pag-arám, ngan ha Ghazir nga diin nagtapós hiya han iya mga pag-arám nga sekondarya ha seminaryo han San Marón. Nag-gradwar hiya ha pilosopiya ngan teolohiya han 1950 ha Unibersidad han San José ha Beirut. Gin-ordenar hiya ha pagka-pádì hitón gihápon nga tuig dida han 7 han Mayo. Tikang han 1951 kutob 1955 nag-alágad hiya komo pádì dida han parokya han Rayfoun. Han 1956, ginpílì hiya nga maghirilom han Patriarkada Maronita nga nahabutáng ha Bkerké. Hitó gihapon nga tuig, nahímò gihapon hiya nga propesor hin paghubad ha literatura ngan pilosopiya dido han Iskwelahan han Frères Maristes (Marista nga mga Kabugtoan) ha Jounieh. Han 16 han Hulyo 1961, ginkonsagrar hiya nga obispo nga titulado han Tarso ni Patriarka Pablo Pedro Meouchi ngan nag-alagad hiya komo vikaryo han Patriarka.
Patriarka[igliwat | Igliwat an wikitext]
Napili hiya ha pagkamanguna han Maronita nga Singbahan han Konseho han mga Obispo nga Maronita dida han 19 Abril 1986, ngan ginkumpirma hiya ni Papa Juan Pablo II han 7 Mayo 1986.
Liturhiya[igliwat | Igliwat an wikitext]
Mabaskog hi Sfeir hin pagpadagmit hin mga reporma ha liturhiya. Nagbunga ini dida han 1992 han pagmantala hin bag-o nga Misal nga Maronita nga diin nagpapakita hin talinguha nga bumalik han orihinal nga kahimo han Liturhiya Antiokiahanon. An Serbisyo han Pulong ginsiring nga darudamo hin detalye kaysa han mga nanguna nga mga Misal ngan nagpapanguna ini hin unom nga mga Anapora (Eukaristiko nga mga Pag-ampo).
Papel dida han gyera sibil[igliwat | Igliwat an wikitext]
An iya pag-alagad nga Vikaryo han duha nga mga nanguna ng amg patriarka nag-andam kan Sfeir han iya pepel dida ha mga larangan nga pansingbahan ngan ha sibil. Nahimo hiya nga makusog nga tingog hin rason ngan panhunahuna ha urhe nga mga tuig han Gyera Sibil nga Libanés, nga naglarab tikang han 1975 kutob han 1990. Agsob hiya nga nagyakan patok hin mga sosyal ngan politikal nga pagkamaraot, ngan ha pag-ugop han mga kablas ngan han mga nawad-an. An iya mga sinurat ngan mga ginwali nagpahayag hin paglantaw hin unan-o an Libano makaabot hin gawasnon ngan mabungahon nga kabubwasoon. Sugad han nanguna ha iya nga patriarka, his Sfeir waray binmulig ha politka han syahan nga mga tuig han iya pagka-patriarka ngan nagsunod han gintitindogan han Libanes nga Mangulo, kundi han 1989 nahabulig na niya ha nasodnon nga politika.
Pagbiya ha paglingkod[igliwat | Igliwat an wikitext]
Nagsumite hi Kardinal Sfeir han iya pagbiya hin paglingkod ngadto han Kongregasyon han mga Sinirangan nga mga Singbahan ha Roma han urhe nga bahin han 2010, pero waray anay karawta an iya pagbiya kay unom nga mga Maronita nga obispo nagsumite han ira mga pagbiya katapos hin pag-abot han pagretiro nga edad nga 75 han Hunyo June 2010[1] An iya pagbiya ha kataposan ginkarawat ni Papa Benedicto XVI han 26 Pebrero 2011.[2]
Ginsundan hi Kardinal Sfeir ni Obispo Bechara Boutros al-Rahi nga amo an napili nga bag-o nga Patriarka han Antiokia dida han 15 han Marso 2011.
Kardinal[igliwat | Igliwat an wikitext]
Ginhimo nga kardinal ni Sfeir ni Papa Juan Pablo II dida han konsistoryo han 26 Nobyembre 1994. Komo usa nga patriarka hin sui juris nga partikular nga singbahan nga ginhimo nga kardinal, usa nga Kardinal-nga-Obispo hi Sfeir.
Waray hiya tinmambong dida han mga konklave han 2005 ngan 2013 kay inmabot na hiya hin edad nga 80 hadton nga panahon.
Mga sinurat[igliwat | Igliwat an wikitext]
Nagsurat hi Sfeir hin damo nga mga barashon, upod han "An mga ginkuhaan han Maupay nga Sumat-Bkerké", (1975); "Mga tawo nga nawara 1961-1974" - (duha ka volumen); and "Mga pagwali han Dominggo: mga ispiritohanon nga mga pamalandong ngan gintitindogan ha mga nasodnon nga mga pagtindog", (pira nga mga volumen, 1988).
Maaram hi Sfeir hin damo nga mga yinaknan: Siriaco, Aramaico, Frinanses, Initalyano, Linatin, ngan Ininglis, upod han iya namat-an nga Inarabo, nga diin makarit hiya ha klasikal ngan Libanes nga mga dialekto.
Mga kasarigan[igliwat | Igliwat an wikitext]
- ↑ "NSfeir has handed resignation to Vatican". The Daily Star. Ginkuhà 26 Pebrero 2011.
- ↑ "Nasrallah Pierre Cardinal Sfeir". Catholic-Hierarchy.org. David M. Cheney. Ginkuhà 23 Enero 2015.
Mga sumpay ha gawas[igliwat | Igliwat an wikitext]
- Opisyal nga websayt
- Video nga Biyograpiya (ha Inarabo) ha YouTube
- His Beatitude and Eminence Patriarch Sfeir Archived 2005-03-11 at the Wayback Machine.
- Dossier: Nasrallah Boutros Sfeir
- Pakli mahiunong kan Patriarka Sfeir ha Catholic Hierarchy


text:
Leyte (lalawigan)
An Leyte usa nga lalawigan han Pilipinas nga nahimutang ha rehiyon han Sinirangan nga Kabisay-an. An kapital han probinsya amo an Syudad han Tacloban ngan nalalakip han probinsya an tulo nga ika-upat nga amihanan nga bahin han isla han Leyte. An Leyte nahamutang ha katundan han Lalawigan han Samar, ha amihanan han Southern Leyte ngan ha habagatan o salatan han Biliran. Ha katundan han Leyte ha tabok han Dagat han Camotes mabibilngan an isla ngan probinsya han Sugbo.
Katawhan ngan KulturaIgliwat
Duha an yinaknan ha lalawigan han Leyte. Ha amihanan nga sidlangan han lalawigan, Binisaya nga Winaray an lumad nga yinaknan, samtang ha katundan ngan salatan han lalawigan, Binisaya nga Sinugboanon an ira yinaknan. An mga Sugboanon ha Leyte tinatawag liwat nga Kana.
Mga Bungto ngan Syudad WaraynonIgliwat
Mga Bungto ngan Syudad nga Kana/SugboanonIgliwat
EkonomiyaIgliwat
Agrikultura an importante nga bahin han ekonomiya. Humay an gin-uuma labi na ha mga patag nga bahin han lalawigan, ha mga napalibot han Tacloban, samtang an pag-uma hin mga lubi, para hin coconut oil, amo iton masurong nga pagpakabuhi ha mga kabugkiran. An panagat o pangisda dako liwat nga pagpakabuhi han mga taga-Leyte.
HeyograpiyaIgliwat
PolitikalIgliwat
Kap-atan kag usa (41) an mga bungto ngan duha (2) an mga syudad.
An Syudad han Ormoc independent component city (o naglulugaring nga nalalakip nga syudad) han Leyte. Naglulugaring an panggobiernohan han Ormoc tikang han probinsya ngan diri hira upod han mga pinili-ay han mga opisyales han probinsya.
Mga SyudadIgliwat
Mga BungtoIgliwat
PisicalIgliwat
KasaysayanIgliwat
Kitaa GihaponIgliwat
Mga Sumpay ha GawasIgliwat
- Opisyal nga Website han Probinsya han Leyte Archived 2012-12-05 at Archive.is


text:
Jeepney drivers, nasampolan han TOMECO
Jeepney drivers, nasampolan han TOMECOJanuary 17, 2022 No Comments on Jeepney drivers, nasampolan han TOMECO
Pira nga mga jeepney drivers an nasirutan han TOMECO kahuman mahisakpan nga nagooverload han ira ginpapasada nga sarakyan. Dida han operasyon nga ginbuhat han ika-16 han Enero, natiketan an nasabi nga mga drivers nga nagtalapas han balaod ngan ginpahinumdum gihapon an mga manarakay nga sumunod han minimum health protocol sugad han tama nga pagsul-ot hin facemask. An buhatan han TOMECO nagpapasabot nga kinahanglan gihapon an kooperasyon han publiko. An iba man gud nga commuters in napirit pagsakay bisan kun klarado naman nga puno na an pampasahero nga sarakyan.
Sumala han buhatan, padayon inin nga ira operasyon kontra overloading para malikayan diri la an disgrasya kundi pati na gihapon an pagpugong ha pagsarang han sakit nga COVID-19. An siyudad amo in nagtala hin 92 nga bag-o nga kaso ngan maabot na 647 nga aktibo nga mga kaso.
D. Ortega/CIO


text:
Amihanan nga Amerika
- Ini nga barasahon mahitungod han kontinente ha Amerika. Para han rehiyon, kadto-a an Kaamihanan nga Amerika
An Amihanan nga Amerika amo an usa ka kontinente ha amihanan nga dapit han kalibutan, nga nakabutang ha sidlangan han Kalawdan Pasipiko, katundan han Kalawdan Atlantiko, salatan han Kalawdan Artiko, ngan amihanan han Salatan nga Amerika. Amo ini an amihanan nga parte han mga Amerika.
Mga kasuratanIgliwat
- ↑ Ini nga amihanan nga kahuot nga ihap in ginbase ha ngatanan nga kahaulag han katunaan nga 23,090,542 km2 la, mas gutiay han nga tanan nga gintampo nga katunaan ngan katubigan nga kahaluag nga 24,709,000 km².
Mga kasariganIgliwat
- ↑ "American". Merriam-webster.com. Ginkuhà 2011-10-31.


text:
Vertebrado
An Vertebrata in usa na subphylum han hayop na nahilalakip ha phylum Chordata. Ini an mga hayop na may'ada backbones. An Vertebrata ginrerepresentar sin oraora kadako na mayoriya san phylum Chordata, na may ada yana maabot 69,963 na species na ginkikilala.[1] An vertebrata nalakip sin mga grupo sugad san mga sumusunod:
- jawless fishes
- cartilaginous fishes (pating, pagi, ngan ratfish)
- tetrapods, na nalakip han amphibian, reptilya, tamsi ngan mammalya
- bony fishes
Mga Kasarigan[igliwat | Igliwat an wikitext]
- ↑ "Table 1a: Number of species evaluated in relation to the overall number of described species, and numbers of threatened species by major groups of organisms". IUCN Red List. 18 July 2019.


text:
Waray-Waray News: Komperensya han ASEAN gin-aandaman na
BORONGAN, Eastern Samar (June 14) -- Gin-aandaman na han Philippine National Police (PNP) an pagbubuhaton hiton Hulyo mha komperensya han mga membro has Association of Southeast Asian Nations (ASEAN).
Sumala kan Wilfredo Garcia, director han PNP Derectorate for Operations, ginlalauman an pag-abot ha nasud hin mas o menus kwarenta nga mga Prime Ministers ug iba pa nga delegado.
Ha pangandaman, ginporman na daw han PNP in usa nga Task Force nga pamumunuan ni Deputy Director Avelino Razon. Mag-aagi gihapon hin dugang nga mga paghag-id in dugang nga kapulisan partikular an mga taga Traffic Management Group, an mga taga Police Security Protection Office nga amo an naghahatag seguridad han mga VIP's ug an Special Action Force.
Idinugang pa han surok nga gagamiton daw an stratehiya nga ginamit ha Cebu han buhaton didto an ASEAN summit han una nga tuig. Ha pagkayana, daw sugad man daw hin wara nira nababatian nga mga tarhug kundi andam daw la hira, sumala pa kan Garcia, ngani dire daw hira natagya.
Mayda daw gihapon ipapaagi hin paghag-id nga mga pulis nga naabot hin 5,000 nga igdedeploy ha may Pasay nga dapit han Manila.
Nahisumat gihapon nga kadak-an nga mga aktibidad han ASEAN conference in didto bubuhata ha PICC ug tungod hine, kadak-an nga kapulisan in didto manta igbubutang labot han mga dagko nga hotels ug mga restawran diin mangangaturog an mga bisita. (PIA-Eastern Samar) [top]


text:
Waray-Waray News: Inagurasyon han $2-M nga Edsa Shangri-La Chi Spa pinanngunahan han Pangulo
Manila (18 June) -- Pinanngunahan han Pangulo Gloria Macapagal-Arroyo an inagurasyon han Edsa Shangri-La Spa, usa nga $2.1-M nga investment han nakalabay nga Biyernes. An mao nga Spa, nga ginhurma pinaagi hin tradisyonal nga pilosopiya hain panambal in ginlalauman nga makakag-aghat hin lokal ug langyawanon nga mga turista.
Malipayon nga gin-abi-abi an Pangulo durante han iya pag-abot ha Edsa Shangri-La Hotel ha may Shaw Boulevard ha Mandaluyong City nira Tourism Secretary Joseph Ace Durano, Mandaluyong City Mayor Nepthali Gonzales, Jr. ngan Shanri-La Group of companies Executive Director Kay Kuok.
An konsepto han Chi Spa in nahimugso ha pakigsumpayan ngada hin grupo hin mga experto ha traditional Chinese medicine ug Himalayan nga mga pilosopiya hin panambal.
Nagtatanyag an mao nga Chi Spa hin masubra 30 nga specialized body massage ngan facial therapies.
An Edsa Shangri-La Chi Spa amo an ikaduha na nga nag-abre ha nasud. Syahan nga nag-abre in Chi Spa ha Shangri-La Mactan Island Resort and Spa ha Cebu nga gin-inaguraran hadton Hunyo 2005. (PIA-Eastern Samar) [top]


text:
El Salvador, Misamis Oriental
An Syudad han El Salvador (ha Sinugboanon: Dakbayan sa El Salvador) usa nga syudad ha lalawigan o probinsya han Misamis Oriental ha Pilipinas. Sumala han census han tuig 2000, mayda ini populasyon nga 34,650 ka tawo ha 7,290 nga panimalay.
Nahimo nga syudad an El Salvador dida han tuig 2007. Nahimo nga balaod an Buhat han Republika No. 9435 o Republic Act No. 9435 nga nagbalhin han El Salvador tikang hin bungto ngadto hin syudad. Ginratipika ini han mga bungtohanon han El Salvador dida hin plebisito nga ginbuhat han Hunyo 27, 2007.
Mga baranggayIgliwat
An Syudad han El Salvador ginbahin ngadto hin napulo kag lima (15) nga mga baranggay.
- Amoros
- Bolisong
- Bolobolo
- Calongonan
- Cogon
- Himaya
- Hinigdaan
- Kalabaylabay
- Molugan
- Poblacion
- Kibonbon
- Sambulawan
- Sinaloc
- Taytay
- Ulaliman
Mga sumpay ha gawasIgliwat
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Mayorga, Leyte
An Mayorga usa nga ikalima nga klase nga bungto han lalawigan o probinsya han Leyte ha Sinirangan nga Kabisay-an nga rehiyon han Kabisay-an ha Pilipinas. Sumala han 2000 census, mayda ini populasyon nga 12,650 ka tawo ha 2,616 nga panimalay.
Mga Baranggay[igliwat | Igliwat an wikitext]
An Mayorga mayda napulo kag unom (16) nga baranggay.
Pangiskwelahan[igliwat | Igliwat an wikitext]
An Mayorga in may 14 nga pampubliko na eskwelahan pan-elementarya:
Ngan may-ada ini uusa na pampubliko na eskwelahan pansekundarya - an Mayorga National High School.


text:
Mongolya
An Mongolya o Mongolia usa nga sirado ha dagat nga nasod ha Sinirangan Asya. An kapital nga siyudad amo an Ulaanbaatar o Ulan Bator. An kahaluag hini masugad ha makasaysayan nga teritoryo han Gurugawas nga Mongolia, ngan ini nga termino danay gingagamit ha pagtudlok ha yana nga estado. Nabubutngaan hini han Russia ha norte ngan Tsina ha sur, kun diin ini nasapit ha Naglulugaring nga Rehiyon han Inner Mongolia. Diri ini sapit han Kazakhstan,bisan mayda la 37 kilometro nga nagbubulag ha ira nga duha.


text:
TACLOBAN CITY – Padayun an pagdumara hin forced evacuation han Ormoc Local Government Unit ha mga residente han Lake Danao.
Ini in mahuman nga igpresenta ng PHIVOLCS kan Ormoc City Mayor Richard Gomez ngan ha mga cabinet secretaries ha meeting nira han una han nakalabay nga semana nga kun diin gindeklara nga prone an mao nga lugar ha multiple hazards sugad nala han landslide, rockslide, floodslid ngan liquifaction.
Pero mayda la gihapon pira nga mga residente nga nagmamadig-on nga diri bayaan an ira mga pakabuhi ngan panimalay.
Nabaruan nga mayda gihapon mga residente ha Lake Danao an temporaryo nga ginpanbakwit harani ha mga lugar sugad nala han barangay han Dolores, Luna, ngan San Pablo samtang waray pa permanente nga relocation sites nga maihahatag an Ormoc LGU.
Samtang pira naman nga evacuees ha campsite han Brgy. Cabaon-an in nakakaeksperyensya hin pagkasakit sugad nala han ubo, sipon ngan hiranat tungod han napaka-hagkot nga temperatura labi pa kun kada gab-e labi pa kaurugan hanira in temporaryo nga naukoy ha mga tents.


text:
Provincia de Ciudad Real
An Ciudad Real usa nga probinsya ha butnga nga Espanya, ha habagatan o salatan-katundan nga bahin han komunidad autonoma han Castilla-La Mancha. Ginsapapitan ini han mga probinsya han Cuenca, Albacete, Jaén, Córdoba, Badajoz, ngan Toledo.
An kapital hini amo an Ciudad Real. An probinsya mayda populasyon nga 484,338 (2002), ngan mga ika-walo nga bahin han populasyon naukoy didto han kapital.
Kitaa an Lista han mga munisipyo ha Ciudad Real.
An Parque Nacional de las Tablas de Daimiel nahamutang ha Ciudad Real, ngan an probinsya nasaro gihapon han Parque Nacional de Cabañeros upod han probinsya han Toledo.


text:
Cisalpino
An Cisalpino usa nga hataas-in-kalaksi nga tren nga nagsusumpay hiton mga syudad han Stuttgart, Basel, Ginebra (Geneva), Zürich, Milano, Venesya (Venice), and Florensya (Florence).
An nakiling nga tren (kilalado ha informal nga pagtawag nga "Pendolino"), an Italiano nga ETR 470, nahatag hin komportable ngan makalsi nga pagsumpay ha mga nasod han Italya, Suiza, ngan Alemanya.
An Cisalpino ginpapadalagan hin duha nga linea o ruta:
An tren mayda duha nga class. Ha first class, mayda mga saksakan para hin koryente. An Cisalpino mayda dining car o carro nga kon diin an mga tawo nangangaon. Iton pag-reserba hin pwesto ginrerekomenda. Ha mga biyahe ha langyaw o international trip, mayda surcharge nga ginbabayad, upod han pagreserba. Diri puyde igkarga an mga bisikleta.
An Cisalpino gindudumara han Cisalpino AG nga iton headquarters ini adto ha Bern. Iton pag-ayad ngan pagmentena hiton mga tren ginbubuhat ha Milano han Italyano nga railway operator Trenitalia. Iton mga tren ginseserbisyoan hin mga tawo tikang ha Trenitalia, pati gihapon han Swiss nga (Swiss Federal Railways) ug han mga Aleman nga mga operator (Deutsche Bahn), samtang an pag-cater gindudumara han Italyano nga kompanyiya Cremonini S.p.A han Roma. It pamaligya hin ticket ginbubuhat han mga tulo nga mga operator ngan mga ahensya hin biyahe.


text:
Negros Oriental
An Negros Oriental (kon ha literal nga Winaray: Sinirangan nga Negros o Sidlangan nga Negros) usa nga probinsya o lalawigan han Pilipinas nga nahamutangan ha Butnga nga Kabisay-an nga rehiyon. Amo ini an timugan o salatan-sidlangan nga katunga han isla han Negros, samtang an Negros Occidental amo iton katundan nga bahin. Iton Negros Oriental naatubang hiton Sugbo ha sinirangan tabok hiton Suláng han Tañon ngan hiton Siquijor ha timugan o habagatan-sidlangan. An kapital hini amo an Syudad han Dumaguete.
Katawhan nga KulturaIgliwat
An bug-os nga populasyon han Negros Oriental sumala han 2000 nga census 1,126,061 ka tawo, ngan amo ini an ika-20 han mga gidadamo-i hin tawo nga probinsya han nasod. 34.5% hiton populasyon aada nangungukoy hiton mga lima nga syudad han Dumaguete, Bayawan, Tanjay, Bais, ngan Canlaon.
Iton Sinugboanon lumad nga yinaknan hiton 95% han populasyon samtang Hiligaynon iton yinaknan han nahabilin nga 5%.
EkonomiyaIgliwat
Iton agrikultura o pag-uma an importante nga industrya ha Negros Oriental. Iton importante nga mga produkto pinaagi hini amo an tubo, mais, lubi ngan humay. Dida hiton daplin hit kadagatan, iton pangisda o panagat amo an importante nga paagi han pagpakabuhi. Iton iba liwat nga mga industriya dinhi amo an pagtukod hin mga rancho hin kabakahan, mga fish pond ngan logging. Mayda liwat mga deposito mineral sugad hiton bulawan, salapi (silver) ngan tumbaga.
HeyograpiyaIgliwat
PolitikalIgliwat
An Negros Oriental mayda napulo kag siyam (19) nga bungto ug unom (6) nga syudad.
Mga syudadIgliwat
Mga BungtoIgliwat
PisikalIgliwat
An Negros Oriental mga 5,402.30 ka kwadrado nga kilometros. Ini amo an timugan o habagatan-sinirangan nga katunga han isla han Negros, ug iton Negros Occidental amo an katundan nga bahin han isla. Mga kabugkiran iton nabulag hiton Negros Oriental tikang ha Negros Occidental. Samtang iton Negros Occidental kabahin han Katundan nga Kabisay-an nga rehiyon, iton Negros Oriental nahaupod hiton Butnga nga Kabisay-an nga rehiyon. Iton Negros Oriental naatubang hiton isla han Sugbo ha sinirangan nga tabok hiton Suláng han Tañon ngan hiton Siquijor ha timugan o salatan-sinirangan. Iton Dagat Sulu mabibilngan ha habagatan han probinsya.
An topografiya han probinsya mga hagmumbo nga mga kabugkiran nga kaurugan harani ha kadagatan. Ha salatan nga dapit han lalawigan amo an Cuernos de Negros (Mga Sungay han Negros) nga stratovolcano nga nahataas ngadto hin 1864 ka metros. Ha amihanan nga daplin han probinsya amo an Bukid Canlaon, an gihatataasi nga bukid han isla nga mayda kahataas nga 2465 ka metros.
KasaysayanIgliwat
An isla han Negros, nga amo an ika-upat nga gidako-i nga isla ha Pilipinas, gintawag han una nga "Buglas". Ugsa han pag-abot han mga Katsila nga conquistadores, an mga Negrito ug an mga Bukidnon amo an mga naukoy han isla. An ira relihiyon o mga pagtuo, paghalad han mga anito nga ginbubuhat hin mga kababayen-an nga mga babaylan. Mayda negosyo hin pagbinalyo-ay han mga taga-dida ngan han mga Intsek ug iba nga mga Asyano nga negosyante tikang pa han mga takna ugsa han ika-12 nga siglo.
Han panahon han Katsila nga pagconquista han Pilipinas, ginngaranan han mga Espanyol an isla nga "Negros" tungod han mga mag-itom hin panit nga mga tawo nga ira natad-an dida (iton negro ha Kinatsila nangangahulogan nga ma-itom). An Negros igindumara han mga Katsila tikang ha Sugbo hangtod han mga 1734. Han 1734, ginhimo ini nga bulag nga distrito militar. An isla han Negros gintunga ngadto han mga probinsya han Negros Oriental ug Negros Occidental dida han Enero 1, 1890. Dida han 1898 tubtob 1899, katapos han kapirde han mga Katsila, an Negros Oriental binmulig han Negros Occidental nga magtukod han Republika han Negros nga usa nga gobyerno nga iba tikang han Malolos nga republika. An Negros Oriental nahimo nga probinsya ha ilarom han gobyerno civil Americano dida han Marso 10, 1917.
Han 1892, an Siquijor nahimo nga bahin han Negros Oriental. Ugsa hini, an Siquijor igindumara han Espanya ha ilarom han politico-militar nga probinsya han Bohol. Ginhimo han gobyerno Americano an Siquijor nga "sub-probinsya" han Negros Oriental dida han 1901. Ha Septyembre 17, 1971, an Siquijor nahimo nga bulag nga probinsya pinaagi han Republic Act No. 6396.


text:
Kaarangay:Mga namatay han 290 nga dekada UC
Mga tawo nga namatay han 290 nga dekada UC.
Kitaa gihapon: Mga natawo han 290 nga dekada UC.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- Mga namatay han 290 UC (waray sulod)
- Mga namatay han 291 UC (waray sulod)
- Mga namatay han 292 UC (waray sulod)
- Mga namatay han 293 UC (waray sulod)
- Mga namatay han 294 UC (waray sulod)
- Mga namatay han 295 UC (waray sulod)
- Mga namatay han 296 UC (waray sulod)
- Mga namatay han 297 UC (waray sulod)
- Mga namatay han 298 UC (waray sulod)
- Mga namatay han 299 UC (waray sulod)
Mga pakli ha kaarangay nga "Mga namatay han 290 nga dekada UC"
An mga nasunod nga 2 ka mga pakli aada hini nga kaarangay, tikang hin 2 nga kabug-osan.


text:
Laguindingan
An Laguindingan usa nga ikalima nga klase nga bungto ha lalawigan o probinsya han Misamis Oriental ha Pilipinas. Sumala han census han tuig 2000, mayda ini populasyon nga 18,451 ka tawo ha 3,968 nga panimalay.
An bungto amo an magigin lugar han Internasyonal nga Aeropuerto han Laguindingan o Laguindingan International Airport. An pagtikang han paghukab han tuna hini nga US$107 ka milyon nga proyekto ginbuhat dida han Enero 11, 2006.
Mga BaranggayIgliwat
An Laguindingan ginbahin ngadto hin napulo kag usa (11) nga mga baranggay.
- Aromahon
- Gasi
- Kibaghot
- Lapad
- Liberty
- Mauswagon
- Moog
- Poblacion
- Sambulawan
- Sinai
- Tubajon
Mga Sumpay ha GawasIgliwat
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Chile
An Chile usa nga nasod ha Salatan nga Amerika. An opisyal nga ngaran hini Republika han Chile (ha Kinatsila: República de Chile) ngan an kapital hini am an Santiago de Chile.
Naglalakip an Chile hin halaba ngan halipot-hin-kahaluag nga franha hin tuna nga kilalado nga Chile continental, ha butnga han Kalawdan Pacifico ngan han Cordillera de los Andes, nga nahamutang ha butnga han 17º29'57' ha Salatan ngan 56º32'S hin latitud (Islas Diego Ramírez), ginsasapitan ha amihanan han Perú, han Bolivia ngan Argentina ha sidlangan, ngan han Paso Drake ha salatan. Dugang pa, an Chile mayda teritoryo hin mga isla-isla ha Kalawdan Pacífico, sugad han Archipiélago Juan Fernández, Sala y Gómez, Islas Desventuradas ngan an Isla de Pascua (nga nahamutang ha Polinesia), nga nabug-os hin kahaluag nga 755,838.7 ka km².
Ha lain nga bahin, an Chile nag-aangkon hin soberaniya hin zona han Antarctica nga 1,250,257.6 ka km², nga tinatawag nga Territorio Chileno Antártico ngan naglalakip ha butnga han mga meridiano 90º ngan 53º ha Katundan nga pinahalaba an limite meridional tubtob han Salatan nga Polo. Inin nga pag-angkon ginsuspendir han pakigsabot nga ginestableser han Tratado Antártico, bisan man waray igrenunsyar han nasod ini nga pag-angkon. Tungod han presensya han nasod ha Salatan nga Amerika, Oceanía ngan ha Antártida, an Chile puyde sidngon nga usa nga nasod nga trikontinental.[8]
Teritoryal nga pag-organisa[igliwat | Igliwat an wikitext]
Han 1979, an Chile ginbahin ha politika ngadto hin napulo kag tulo nga mga rehiyon nga ginbahinbahin ngadto hin mga probinsya ngan ini liwat ginbahin bahin ngadto hin mga comuna. Ha yana, an nasod mayda 15 nga mga rehiyon, 53 nga mga probinsya ngan 346 nga mga comuna ha bug-os. An tagsa usa hini nga mga rehiyon mayda ihap o numero nga romano nga gin-asignar ha pagtikang kon ika-ano hira ha orden tikang ha amihanan ngadto ha salatan, gawas la han Región Metropolitana de Santiago. Dida han 2007 han paghimo hin duha nga bag-o nga mga rehiyon, an pag-ihap nawara hin kagamat ngan mayda yana proyekto ha balaod nga nagpaplano hin pagkuha hini nga tipo hin pagdemoninar.
- (1) Kon iglakip an Territorio Chileno Antártico, an kahaluag naabot ngadto hin 1,382,291.1 km²
- (2) Gin-estimar han 30 han Hunyo han 2006 - INE Compendio Estadístico Año 2006
Mga area metropolitana[igliwat | Igliwat an wikitext]
Mga pinambasaran[igliwat | Igliwat an wikitext]
Mga tigaman[igliwat | Igliwat an wikitext]
- ↑ Agsob ginliteral nga paghubad nga, "Ha Panhunahuná o (ha) Kusog."
Mga kinutlo[igliwat | Igliwat an wikitext]
- ↑ "100 peso Coin". Bangko Sentral han Chile. Ginhipos tikang han orihinal han 10 May 2012. Ginkuhà 16 Septyembre 2012.
- ↑ Central Intelligence Agency (2016). "Chile". The World Factbook. Langley, Virginia: Central Intelligence Agency. Ginhipos tikang han orihinal han 2015-11-06. Ginkuhà 29 Enero 2017.
- ↑ Instituto Nacional de Estadísticas (October 2006). "Compendio estadístico 2006" (PDF). Ginkuhà 29 November 2007.
- ↑ "RESULTADOS CENSO 2017" (PDF). RESULTADOS DEFINITIVOS CENSO 2017. National Statistics Institute. 1 January 2018. Ginkuhà 18 January 2017.
- ↑ 5.0 5.1 5.2 5.3 "Chile". World Economic Outlook Database, October 2019. International Monetary Fund. Ginkuhà 20 October 2019.
- ↑ "GINI index (World Bank estimate)". World Bank. Ginkuhà 22 March 2019.
- ↑ "2019 Human Development Report" (PDF). United Nations Development Programme. 2019. Ginkuhà 9 December 2019.
- ↑ Presidencia de la República, Ministerio Secretaría General de Gobierno (2007). "Geografía nacional: Situación, superficie y extensión". Ginhipos tikang han orihinal han 2007-12-14. Ginkuhà 2007-11-29.
- ↑ Observatorio Urbano MINVU (2008). "Listado de ciudades de Chile". Ginhipos tikang han orihinal han 2016-03-04. Ginkuhà 2008-09-03.
- Mga barasahon nga mayda Kinatsila-nga pinulongan nga sinurat
- Mga barasahon nga mayda Mapudungun-nga pinulongan nga sinurat
- Mga barasahon nga mayda Aymara-nga pinulongan nga sinurat
- Mga barasahon nga mayda Quechua-nga pinulongan nga sinurat
- Mga barasahon nga mayda Rapa Nui-nga pinulongan nga sinurat
- Chile
- Mga nasod ha Salatan nga Amerika
- Nasod


text:
Davao del Sur
An Davao del Sur usa nga probinsya o lalawigan han Pilipinas nga nahamutangan ha Davao nga Rehiyon ha Mindanao. An kapital hini amo an Syudad han Digos ngan an probinsya ginsasapitan han probinsya han Davao del Norte ha amihanan, ngan Cotabato, Sultan Kudarat, South Cotabato, ngan Sarangani ha katundan. ha sidlangan nahamutang an Golfo han Davao.
An Syudad han Davao, kabahin han una han probinsya, hangtod ginhimo ini nga naglulugaring nga syudad. An syudad naglulugaring hin pagdumara, bulag tikang han probinsya, ngan mayda ini kalugaringon nga representante ha Kongreso. Ini nga artikulo mahitungod han probinsya, pero naghihisgot mahitungod han Syudad han Davao ha pira nga bahin.
2000 nga census—1,905,917 (ika-8 nga gidako-i)
Densidad—299 ha tagsa km² (ika-20 nga gihataasi)
Mga Dagko nga Syudad—1
Mga Komponent nga Syudad—1
Mga Bungto—14
Mga Baranggay—517
Mga Distrito ha Kongreso—2, plus the 3 districts of Davao City.
Katawhan ngan KulturaIgliwat
EkonomiyaIgliwat
HeyograpiyaIgliwat
PolitikalIgliwat
An Davao del Sur ginbahin ngadto hin napulo kag upat (9) nga mga bungto ngan duha (2) nga mga syudad.
An Syudad han Davao naglulugaring tikang han probinsya ngan diri gud duro ka-konektado hini. An mga nangungukoy dinhe diri nabotos para han mga opisyales han probinsya ngan mayda nira kalugaringon nga representante ha Kongreso han Pilipinas.


text:
Syudad han Iloilo
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Iloilo, nga tinatawag gihapon ha halipot nga Iloilo, amo an kapital nga syudad han lalawigan o probinsya han Iloilo ha Katundan nga Kabisay-an nga rehiyon han Kabisay-an ha Pilipinas. Amo gihapon ini an sentro han rehiyon ngan an importante nga pag-ultan nga ekonomiko han Katundan nga Kabisay-an nga rehiyon han Kabisay-an. An syudad mayda populasyon nga 447,992 sumala han census han tuig 2015, ngan amo nga ini an ika-siyam nga gidako-i hin populasyon nga syudad ha Pilipinas.
Gin-agnayan an Iloilo nga "The Princess City in the South" (An Prinsesa nga Syudad ha Salatan) tungod han halarom nga daungan hin barko hini. Ha kaagi usa ini han mga dagko nga mga sentro hin pag-uma han nasod, nga nabaligya ha gawas han nasod hin asukar, luget, saging, mangga ngan iba pa nga mga recurso natural han panahon nga kolonyal han Espanyol ngan Amerika. An British nga expatriate nga hi Nicholas Loney nagbanhaw han puerto tikang han kawaray-gamit ngan pagbiya hini.
Han 2000 nga census nga mayda gin-update nga mga talaan han Philippine National Statistics Office, an Syudad han Iloilo mayda populasyon nga 336,391 ka tawo ha 72,218 nga mga panimalay ngan mayda 1.93% nga pagtubo hin katawhan ha tagsa tuig. An average nga pagpadot hin populasyon mga 6,533 ka tawo ha tagsa kwadrado nga kilometro nga kun igkumpara mga katunga hiton kanan Tokyo, Japan.
Mga politikal nga pagbahinbahin[igliwat | Igliwat an wikitext]
An Syudad han Iloilo ginbahin ngdato hin usa ka gatos kawalaon (180) nga mga baranggay, nga gintirok ngadto hin pito nga mga distrito ha heyograpiya: [1]
- Arevalo (13 nga mga baranggay)
- City Proper (Syudad Mismo) (45 nga mga baranggay)
- Jaro (42 nga mga baranggay)
- La Paz (25 nga mga baranggay)
- Mandurriao (18 nga mga baranggay)
- Molo (25 nga mga baranggay)
- Lapuz (12 nga mga baranggay)[2]
An ngatanan nga mga distrito hin heyograpiya han Syudad han Iloilo mga bulag nga mga bunto han una, gawas han Lapuz, nga usa nga ubos-nga-distrito han La Paz tubtob han 2008. Ginlakip hira ngadto hin usa nga syudad han pagbalhin ngadto hin syudad han Iloilo ngan gin-inagurar nga charter nga syudad han Agosto 25, 1937. An ngatanan nga mga distrito mayda nira mga kalugaringon nga mga singbahan nga ilarom han Arsodiosesis han Jaro. An mga distrito han Jaro, Mandurriao ngan Molo ginkikita nga mga komersyal nga mga lugar, samtang an Arevalo ngan La Paz mga lugar hin pag-ukoy. An Molo han una usa nga distrito hin pag-ukoy, samtang an Mandurriao amo an lugar han daan nga Iloilo nga Luparan (Mandurriao nga Luparan) ngan dinhi liwat an gidakoi nga shopping mall han syudad, SM City Iloilo. An Syudad Mismo usa gihapon nga lugar hin negosyo ngan sentro hin politika han syudad ngan han lalawigan han Iloilo. Dinhe liwat nahamutang an pan-nasod nga pwerto han Iloilo ngan pantalan han salog. An bag-o nga ginhimo nga distrito hin heyograpiya han Lapuz usa nga lugar hin industriya ngan pag-ukoy, nga diin nahamutang an mga kompanyiya hin sakayan, mga depot hin oil ngan pan-giling nga factory.
Uusa la nga lehislatibo nga distrito an Syudad han Iloilo.
- Abeto Mirasol Taft South (Quirino Abe)
- Aguinaldo
- Airport (Tabucan Airport)
- Alalasan Lapuz
- Arguelles
- Arsenal Aduana
- Bakhaw
- Balabago
- Balantang
- Baldoza
- Bantud
- Banuyao
- Baybay Tanza
- Benedicto (Jaro)
- Bito-on
- Bolilao
- Bonifacio (Arevalo)
- Bonifacio Tanza
- Buhang
- Buhang Taft North
- Buntatala
- Burgos-Mabini-Plaza
- Caingin
- Calahunan
- Calaparan
- Calubihan
- Calumpang
- Camalig
- Cochero
- Compania
- Concepcion-Montes
- Cuartero
- Cubay
- Danao
- Delgado-Jalandoni-Bagumbayan
- Democracia
- Desamparados
- Divinagracia
- Don Esteban-Lapuz
- Dulonan
- Dungon
- Dungon A
- Dungon B
- East Baluarte
- East Timawa
- Edganzon
- El 98 Castilla (Claudio Lopez)
- Fajardo
- Flores
- General Hughes-Montes
- Gloria
- Gustilo
- Guzman-Jesena
- Habog-habog Salvacion
- Hibao-an Norte
- Hibao-an Sur
- Hinactacan
- Hipodromo
- Inday
- Infante
- Ingore
- Jalandoni Estate-Lapuz
- Jalandoni-Wilson
- Javellana
- Jereos
- Kahirupan
- Kasingkasing
- Katilingban
- Kauswagan
- Laguda
- Lanit
- Lapuz Norte
- Lapuz Sur
- Legaspi dela Rama
- Liberation
- Libertad, Santa Isabel
- Libertad-Lapuz
- Loboc-Lapuz
- Lopez Jaena (Jaro)
- Lopez Jaena Norte
- Lopez Jaena Sur
- Luna (Jaro)
- Luna (La Paz)
- M. V. Hechanova
- Mabolo-Delgado
- Macarthur
- Magdalo
- Magsaysay
- Magsaysay Village
- Malipayon-Delgado
- Mansaya-Lapuz
- Marcelo H. del Pilar
- Maria Clara
- Maria Cristina
- Mohon
- Molo Boulevard
- Monica Blumentritt
- Montinola
- Muelle Loney-Montes
- Nabitasan
- Navais
- Nonoy
- North Avanceña
- North Baluarte
- North Fundidor
- North San Jose
- Obrero-Lapuz
- Oñate de Leon
- Ortiz
- Osmeña
- Our Lady Of Fatima
- Our Lady Of Lourdes
- Pale Benedicto Rizal (Mandurriao)
- PHHC Block 17
- PHHC Block 22 NHA
- Poblacion Molo
- President Roxas
- Progreso-Lapuz
- Punong-Lapuz
- Quezon
- Quintin Salas
- Railway
- Rima-Rizal
- Rizal (La Paz)
- Rizal Estanzuela
- Rizal Ibarra
- Rizal Palapala I
- Rizal Palapala II
- Roxas Village
- Sambag
- Sampaguita
- San Agustin
- San Antonio
- San Felix
- San Isidro (Jaro)
- San Isidro (La Paz)
- San Jose (Arevalo)
- San Jose (City Proper)
- San Jose (Jaro)
- San Juan
- San Nicolas
- San Pedro (Jaro)
- San Pedro (Molo)
- San Rafael
- San Roque
- San Vicente
- Santa Cruz
- Santa Filomena
- Santa Rosa
- Santo Domingo
- Santo Niño Norte
- Santo Niño Sur
- Santo Rosario-Duran
- Seminario (Burgos Jalandoni)
- Simon Ledesma
- Sinikway (Bangkerohan Lapuz)
- So-oc
- South Baluarte
- South Fundidor
- South San Jose
- Taal
- Tabuc Suba (Jaro)
- Tabuc Suba (La Paz)
- Tabucan
- Tacas
- Tagbac
- Tanza-Esperanza
- Tap-oc
- Taytay Zone II
- Ticud (La Paz)
- Timawa Tanza I
- Timawa Tanza II
- Ungka
- Veterans Village
- Villa Anita
- West Habog-habog
- West Timawa
- Yulo Drive
- Yulo-Arroyo
- Zamora-Melliza
Mga kasarigan[igliwat | Igliwat an wikitext]
- ↑ Espejo, Jr., Boy. "Pacifico Sudario: The man who coined "Dinagyang"". Sun.Star Network Online. Ginhipos tikang han orihinal han 2009-06-04. Ginkuhà 2009-08-08.
- ↑ "City to recognize Lapuz as separate district from La Paz". The News Today. 22 December 2008. Ginkuhà 22 October 2010.
Mga sumpay ha gawas[igliwat | Igliwat an wikitext]
- An Probinsya han Iloilo
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- Opisyal nga Websayt han Gobyerno han Syudad han Iloilo
- Opisyal nga Websayt han Iloilo Dinagyang Festival Archived 2011-09-06 at the Wayback Machine.


text:
Pangatake ha mga retirado nga rebolusyunaryo, natikagrabe
Usa nga mag-asawa nga mga retirado nga kadre han Partido ngan Bagong Hukbong Bayan an waray kaluoy nga ginpatay han pasista nga militar ha Western Samar. Samtang, gindakop ngan ginpagawas komo mga aktibo nga kaapi han BHB an upat nga indibidwal nga pira katuig na nga pinahuway ha serbisyo ha hukbo han katawhan.
Ginpatay han pasista nga 87th Infantry Battalion an mag-asawa nga hira Rodrigo Mejica Lorezo, nga mas kilalado komo Ka Akag ngan Ka Kute, ngan Delia Rosco Rotalano, nga kilalado komo Ka Mema ngan Ka Kanay, ha gin-uukyan nira nga balay ha Barangay Galutan, San Jose de Buan, Western Samar hadton Agosto 7. Diri ungod nga “inato” hira han ireyd ngan patayon hira han pasista nga militar. Subay ha iskrip han “Tokhang” nga pagpatay ha mga retirado nga rebolusyunaryo, ginpagawas han 87th IB nga armado nga engkwentro an nahitabo ngan “inato” an duha.
Usa ha mga pinakarespetado nga kumander han BHB ha Northern Samar hi Lorezo. Kilalado liwat nga kadre militar hi Rotalano. Hadton Pebrero 2020 pa hira nagretiro ha aktibo nga rebolusyunaryo nga buruhaton tungod ha kalagas nira ngan mga gin-aabat nga sakit. Butaray nga nagbibinuwa an 87th IB ha pagsering nga mayda higtaas pa gihapon nga katungdanan ha Partido ngan Hukbo an mag-asawa ha katuyuanan nga demoralisahon an hukbo han katawhan ngan masa.
Samtang, gindakop han diri mamenos ha 15 sundalo hira Dondon Cabigayan, 33, iya bugto nga hi Ramy Cabigayan, 23, ngan usa nga mag-asawa nga taga-Barangay Osmeña, Macarthur, Eastern Samar, ngatanan mga hadto anay kaapi han BHB. Gindakop hira hadton Marso 10 ha umhanan han magbugto ha Barangay Nabong, Pinabacdao, Western Samar dapit alas-6 han gab-i. Ginpapagawas han militar nga mga surenderi an upat nga biktima ngan nag-aantos hin dirudilain nga pagpakuri ha ira kamot, sanglit napipiritan nga magsunod ha mga kontra-katawhan nga mando ha ira. (Larab)


text:
Adlai Stevenson I
Hi Adlai Ewing Stevenson I (Oktubre 23, 1835 – Hunyo 14, 1914) usa nga Kongresista tikang ha Illinois. Hiya an Assistant Postmaster General han Estados Unidos han syahan nga pagdumara ni Grover Cleveland ngan an ika-karuhaan-kag-tulo nga Sugbong-Mangulo han Estados Unidos han ikaduha nga pagdumara ni Cleveland. Han 1900, hiya an waray magdaog nga kandidato han Partido Demokrata para han pagka-Sugbong-Mangulo han nga kaupod han kandidatura ni William Jennings Bryan ha pagka-mangulo.


text:
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Pilipinas nga tinatawag ha opisyal nga Republika han Pilipinas (Iningles: Republic of the Philippines o The Philippines, Espanyol: República de Filipinas), usa nga nasod ha Timugan o Habagatan-Sidlangan nga Asya. Mga 1,210 ka km (750 ka mi) tikang han kontinente mismo han Asya ngan ini 7,107 nga mga isla o puro nga kabahin han Kapuropod'an Malay.
An ngaran han nasod nagtikang kan Ruy López de Villalobos nga nagngaran han mga isla han Samar ug Leyte, Las Islas Felipinas ha dungog ni Hadi Felipe II han Espanya dida han iya ekspedisyon hadton 1543. An kapuropod'an ginngaran hin damo nga mga ngaran sugad han Spanish East Indies, Bag-o nga Kastilya (Nueva Castilla), Kalondan nga mga Isla (Islas del Poniente), Kapuropod'an ni San Lazaro (Islas de San Lázaro) ngan iba pa. Ha kataposan, Filipinas an ginngaran han bug-os nga kapuropod'an.


text:
Darag nga Dagat
An Darag nga Dagat (puydi gihap Dulaw nga Dagat, Dagat Darag o Dagat Dulaw (Tsinino: 黄海; Iningles:Yellow Sea) ngaran nga ginhatag ha amihanan nga bahin han Sinirangan nga Dagat han Tsina, usa nga marginal nga dagat han Kalawdan Pasipiko. Nahamutang ini ha kabutngaan han puno-nga-katunaan han han Tsina ngan Rawis han Korea. An ngaran iginkuha ha mga napapalid nga baras tikang ha Disyerto han Gobi nga baras-bagyo nga naghahatag hin bulawanon nga dulaw han pagtunod han adlaw nga makikitan kun naglalayag o naglulupad pakatundan. Ha Amihanan nga Korea ngan Salatan nga Korea, an dagat, danay gintatawag nga Dagat Katundan.
An sirusulod nga bahia han Dagat Dulaw amo an gintatawag nga Dagat Bohai. Nangangadto dida an mga awas tikang ha Darag nga Salog (pinaagi han lalawigan han Shandong ngan iya ulohan Jinan) ngan Hai He (pinaagi han Beijing ngan Tianjin.


text:
Estadistiká
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An estadistiká[1] usa nga siyensya matematika nga nanginginlabot hiton pagtirok, pag-analisar, pag-interpretar o pagpahayag, ngan pagpamulong hiton data. Ginagamit ini hin damo nga kalain nga disiplina akademika, tikang han pisikal ngan sosyal nga mga siyensya ngadto han humanities. Iton estadistika gin-gagamit gihapon hin paghimo hin mga desisyon.
Pinanbasaran[igliwat | Igliwat an wikitext]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 91.


text:
Sarangani
- Para han iba nga kagamit, kitaa an Sarangani (pansayod).
An Sarangani amo in probinsya o lalawigan han Pilipinas nga nahamutangan ha SOCCSKSARGEN nga rehiyon ha Mindanao. An kapital hini amo an Alabel ngan ginsasapitan ini han South Cotabato ha amihanan ngan Davao del Sur ha sinirangan. Ha salatan nahamutang an Dagat Celebes. Nabahin an probinsya ngadto hin duha ka bahin, nga ginbulag han Baybayon han Sarangani, ngan ini han una kabahin han South Cotabato hangto ginhimo ini nga bulag nga probinsya han 1992.
Katawhan ngan KulturaIgliwat
EkonomiyaIgliwat
HeyograpiyaIgliwat
PolitikalIgliwat
An Sarangani ginbahin ngadto hin pito (7) nga mga bungto nga gin-grupo hin duha ka bahin, nga ginbubulag han Baybayon han Sarangani. An katundan nga bahin amo an Kiamba, Maasim, ngan Maitum, samtang an sidlangan nga bahin amo an Alabel, Glan, Malapatan, ngan Malungon.
Mga BungtoIgliwat
PisikalIgliwat
Kaagi ngan KasaysayanIgliwat
Nahimo pinaagi han Repulic Act No. 7228 han Marso 16, 1992


text:
Logaritmo
Ha matematika, iton logaritmo an kabaliktaran nga operasyon han exponentisasyon, baga la hit dibisyon an kabaliktaran han multiplikasyon. Kasirigngon hini, an logaritmo hin usa ka numero amo an exponente hiton usa liwat nga fixed number, an base, kun diin ini dapat ipasaka para makahatag hiton nga numero. Ha giyayanohi nga kaso, an logaritmo in naihap hin utro utro nga multiplikasyon han kapareho nga factor; sugad hinin tungod an 1000 = 10 × 10 × 10 = 103, an " logaritmo han base 10" han 1000 in 3. Ha kasahiran, an exponentisasyon in natugot ha bisan ano nga positive real number nga ipasaka ha bisan ano nga real power, permi makakahatag hin usa ka positibo nga resulta, nagawas an logaritmo puydi makalkulado ha bisan ano nga duha nga positibo nga real numbers b ngan x kun diin an b diri natupong ha 1. An logaritmo han x ha base b, ginsusurat nga logb (x) (o logb x kun waray posible nga makakalipat), in usa ka unique real number y sugad an by = x. Pananglitan, log2 64 = 6, puydi liwat igsurat nga 64 = 26.
PinanbasaranIgliwat
Mga sumpay ha gawasIgliwat
- An Wikimedia Commons mayda media nga nahahanungod han: Logaritmo
- An Wiktionary nga entrada para han logaritmo
- Khan Academy: Logarithms, free online micro lectures
- Hazewinkel, Michiel, ed. (2001), "Logarithmic function", Encyclopedia of Mathematics, Springer, ISBN 978-1-55608-010-4
- Colin Byfleet, Educational video on logarithms, ginkuhà 2010-10-12
- Edward Wright, Translation of Napier's work on logarithms, ginhipos tikang han orihinal han 2007-06-27, ginkuhà 2010-10-12


text:
Imperyo Mali
An Imperyo Mali (Manding: Nyeni[1] o Niani; ha kasaysayan tinatawag nga Manden Kurufaba,[2] danay pinahalipot ngadto ha maden) in anay imperyo ha Katundan Africa tikang c. 1230 kutob 1670. An imperyo gintukod ni Sundiata Keita ngan nagin bantog tungod han karikohan han mga namumuno, labi na hi Musa Keita. An mga pinulongan Manding asya an ginluluwas ha imperyo. Ini an gidadakoi nga imperyo ha Katundan Africa ngan mabaskog an nagin impluwensya hini ha kultura han Katundan Africa pinaagi han pagkalat han ira pinulongan, mga balaod ngan kustumbre.[3] Kadam-an han mga nahipatik nga impormasyon hiunong han Imperyo Mali in nagtikang kan ika-14 gatustuig nga Nortehanon Africano nga Arabo nga manunurat hin kasaysayan nga hi Ibn Khaldun, an ika-14 siglo nga Moroccano manlalakat na hi Ibn Battuta ngan an ika-16 siglo nga Moroccano nga manlalakat nga hi Leo Africanus. An iba nga tinikangan han impormasyon amo an minat-an nga mga ginluluwas Mandinka, tikang ha mga manunumat nga gintatawag nga mga griot.[4]
An imperyo nagtikang nga usa ka gutiay nga ginhadian Mandinka ha bawbaw nga dapit han Salog Niger, nga namumutang ha paligid han bungto han Niani (an ngaran han Imperyo ha Pinulongan Manding). Han ika-11 nga ika-12 nga mga siglo naghinay-hinay ini nauswag ha pagigin imperyo kahuman la nga nagtitikaubos an Imperyo Ghana ha norte. Hinin nga mga panahon, an aragian han pan-negosyohan in binmalhin pasalatan pakadto ha savanna, nga nagin hinungdan han pagtubo han mga estado. Diri klaro an surusayo nga kaagi han Imperyo Mali (san-o mag ika-13 siglo), tungod han pagkakaiba an mga sinusumat han mga Arabo nga manunurat ngan mga tradisyunal nga linuluwas. Hi
Sundiata Keita (c. 1214–c. 1255) an syahan nga namumuno nga nagkamay-ada hin tuhay nga mga sinurat nga impormasyon (sumala kan Ibn Khaldun). Hi Sundiata Keita usa nga prinsipe-mandirigma han dinastiya Keita nga gintawag para han pagtalwas han mga katawhan Mali tikang ha pamumuno han hadi han Imperyo Sosso, na hi Soumaoro Kanté. An pagsakop han Sosso ha c. 1235 an naghatag han Imperyo Mali hin gahum nga makasumpay han ruta pannegosyohan han Sahara. Pagkamatay ni Sundiata Keita han tuig c. 1255, an mga hadi han Mali in gintatawag na ha titulo nga mansa.[4]
Kan Sundiata anak na hi Mansa Uli I nagbiyahe peregrimasyon pakadto ha Mecca ha panahon han pamumuno ni Mamluk Sultan Baibars (r. 1260–1277). Kahuman han sagunson nga pangangagaw han trono han Mali, han c. 1285 hi Sakoura, usa nga anay uripon han korte real, an nagin emperador ngan usa ha mga makagarahum han mga namuno, in dako an napadugang ha mga teritoryo han Mali. Nameregrimasyon pakadto ha mecca samtang namumuno ni Mamluk Sultan An-Nasir Muhammad (r. 1298–1308). Hikamaratay han pagbalik niya, an trono in binmalik ha angkan ni Sundiata Keita. Katima han mga pamumuno han tulo pa ka mga emperador, hi Musa Keita an nagin emperador han c. 1312. Hi Musa in nameregrimasyon liwat pakadto ha Mecca tikang 1324 tubtob 1326. An iya galante nga regalo ngadto ha Ehipto Mamluk ngan an iya paggastos hin bulawan in nagpaubos han balor han bulawan, nga naghatag ha iya hin kasikatan ha gawas han Mali. Han tuig 1337, ginsundan hiya han iya anak na hi Maghan I, nga han 1341 in ginpatalsik ngan sinaliwan han iya batâ na hi Suleyman. Panahon han pamumuno ni Suleyman kun san-o hi Iban Battuta nagbisita ha Mali.[5]
Pinanbasaran[igliwat | Igliwat an wikitext]
- ↑ Ki-Zerbo, Joseph: UNESCO General History of Africa, Vol. IV, Abridged Edition: Africa from the Twelfth to the Sixteenth Century, p. 57. University of California Press, 1997.
- ↑ Piga, Adriana: Islam et villes en Afriqa au sud du Sahara: Entre soufisme et fondamentalisme, p. 265. KARTHALA Editions, 2003.
- ↑ "The Empire of Mali, In Our Time - BBC Radio 4". BBC. Ginkuhà 2015-10-29.
- ↑ 4.0 4.1 Imperato, Pascal James; Imperato, Gavin H. (2008-04-25) (in en). Historical Dictionary of Mali. Scarecrow Press. pp. 201. ISBN 9780810864023. https://books.google.co.uk/books?id=zf6xAAAAQBAJ&pg=PA201.
- ↑ Imperato, Pascal James; Imperato, Gavin H. (2008-04-25) (in en). Historical Dictionary of Mali. Scarecrow Press. pp. 202. ISBN 9780810864023. https://books.google.co.uk/books?id=zf6xAAAAQBAJ&pg=PA202.


text:
Pasidayag
An pasidayag[1] (alternatibo nga kasurat: pasidáyag[2]) o preposisyon[3] usa ha walo nga bahin han panyakan sumala han kadaan nga paagi hin gramatika. Sumala han Pagpurulongan nga Binisaya ha Leyte ug Samar ni Eduardo Makabenta, it pasidayag usa nga
Mga pananglitan: han (Siyudad han Tacloban), para
Hi Norberto Romualdez naghatag han sumuronod nga mga pananglitan hin pasidayag: ha, tipa, tungod, tungod, pati, upod, gawas, kan, tikang, gikan,tubtub, taliwan, labut.
Ha yanâ nga gramatika hit Waray, nga nagamit hin siyam nga paagi hin panigamnan hin mga pulong, it "pasidayag" puyde gamiton nga pagtawag ha mga sumuronod nga mga panigamnan hin pulong: kapinit, tigpananglit, ngan tigsumpay.
Mga KasariganIgliwat
- ↑ Makabenta, Eduardo A. Sr. Pagpurulungan nga Binisaya (Waray) ha Leyte ug Samar (Binisaya-English English-Binisaya Dictionary) (ika-2 nga edisyon). Adbox Book Distributors and Eduardo A. Makabenta Sr. Foundation. Quezon City Tuig 2004. ISBN 971-92875-1-9 (clothbound) ISBN 971-92875-0-0. Syahan nga pagmantala Quezon City:Emandzsons 1979. Ikaduha nga edisyon gin-editar ni Eduardo T. Makabenta Jr. pakli 309
- ↑ Tramp, George Dewey Jr. Waray-English Dictionary Dunwoody Press Kensington, Maryland USA 1995 pakli 348
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 437.
- ↑ Makabenta pakli 309


text:
Taras Shevchenko
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Taras Hryhorovych Shevchenko (Ukranyano: Tapác ГpиrópoBич ШeBчéHko) (Marso 9 [D.E. Pebrero 25] 1814 – Marso 10 [D.E. Pebrero 26] 1861) usa nga Ukranyano nga maniniday, artista gihapon ngan usa nga humanista. An iya literaryo nga ginbilin amo an sinisiring nga batakan han moderno nga Ukranyano nga literatura ngan, ha dako nga bahin, han moderno nga Ukranyano nga yinaknan. Nagsurat gihapon hi Shevchenko ha Ruso ngan nagbilin hin damo nga mga obra maestra han iya buhat nga artistiko.


text:
Good news, everyone! Magkakamay-ada sin libre nga Mass Wedding o Kasalang Bayan yana nga Septyembre 6, 2022 (9/6/22) sa Calbayog City Sports Center, Brgy. Capoocan. Maabot 100 nga magpadis nga Calbayognon an pwede makatagamtam sini nga libre nga serbisyo, labi na gud an mga nag-uupod na sin lima katuig (5) o lahos pa, ilarum sa usa nga panimalay.
Dako nga salamat sa aton talahuron nga Mayor Raymund Uy, kaupod an opisina san City Mayor’s Office, san iya pagpasaro san iya gugma ngan pagtalinguha matagan higayon aton mga magtiayon nga makasal sin libre.
Para san mga magpapakasal nga kinahanglan Marriage License o adton waray pa mag upod lima (5) ka tuig, ada sa tama nga edad ug waray kaulangan (legal impediments), magkakarawat an opisina san LCR sin mga aplikante tubtob Agosto 22, 2022 . Para naman san mga nag upod na lima (5) ka tuig tipa igbaw ngan waray kaulangan (legal impediments), Agosto 30, 2022 an deadline.
Sadton mga interesado makaungay sini nga pagbubuhaton nga Kasalang Bayan 2022, aadi an mga requirements:
A. Article 34: Para sa mga magpadis nga at least lima (5) katuig o lahos pa nga nag-uupod sa usa nga panimalay, ngan waray kaulangan (legal impediments):
1. Livebirth / Baptismal
2. Cedula
3. CENOMAR (Certificate of No Marriage) – Aton ginkakalipay pag anunsyo nga an LGU san Calbayog an magshoshoulder san baraydan ngan pagpanginano san CENOMAR didto sa PSA Catbalogan. Kinahanglan la bumisita sa opisina san LCR para makaavail sini nga serbisyo.
B. Para sa mga magpadis nga ada sa tama nga edad, waray pa naglima katuig nga live-in partner, nga waray kaulangan:
1. Marriage License
2. Seminar – tikang sa opisina san POPCOM
3. 2×2 Picture – 2 pcs
4. Cedula
Para sa kadugangan nga impormasyon, alayon pagbisita san opisina san LCR (Local Civil Registry Office), sulod san City Hall Compound, Calbayog City. Puydi liwat tumawag sa hotline pinaagi sa numero: (055) 209 1798.


text:
Isumat.com/Hunyo 2, 2022
Magpapadayon an paningkamot han mga taga Hinunangan, Southern Leyte nga mamintenar an kalimpyo han ira kadagatan katapos la nga ma-angkon han ira bungto an ikaduha nga pwesto dida han pa-isan-isan han Bureau of Fisheries and Aquatic Resources (BFAR) nga Malinis at Masaganang Karagatan (MMK).
An nasabi nga kompetisyon ngan pag-anunsyo han mga nagdaog an gindumara dida han selebrasyon han Month of the Ocean hadton Mayo 31, 2022 ha Pasay City.
Tungod hini nga pasidungog, an LGU-Hinunangan in makarawat hin 18 milyones pesos kantidad hin livelihood projects para han pangisda. Ini in labot la han plake ngan tropeo nga iginhatag gihapon.
An 1st Placer amo an bungto han Prieto Diaz ha Sorsogon nga naka-angkon hin 30 Milyones balor hin livelihood projects; samtang 10 Milyones pesos naman an ngadto ha LGU Libertad, Antique nga amo an 3rd Placer.
Ini nga kompetisyon amo an pagkilala han nangunguna nga mga bungto ha pag-implementar hin mga pitad ngan programa para han tinatawag nga “best practices in coastal and fisheries management.”
50 nga mga bungto ha bug-os nga nasud an mga nominado para han mga awards ug amo adto an tulo nga LGUs nga nanguna han MMK Competition.
Ha bungto han Hinunangan makikit-an gihapon an mga isla han San Pablo ngan San Pedro nga bantuganan nga destinasyon han mga turista ngan bakasyunista. #


text:
Canada
An Kanadá (Ingles asin Pranses: Canada) sarong nasyon sa Amerika nin Norte. Ini an ikaduwang pinakadakulà sa bilog na kinàban huli ta an Rusya sana an mas dakulà pa saiya. Ottawa an kapitál kan nacion.
Sakop kan Kanadá an haros na kabangaang norte kan kontinenteng Amérika del Norte. Nakatakod sa sur kaini an Estados Unidos. An pangaran kan Kanadá hali' sa taram na Irokesa na canada-ton na boot sabihon "mga barrio" o "mga sadit na harong". An presenteng Prime Minister iyo si Justin Trudeau pagpoon kan 2015.


text:
Provincia de León
An León usa nga probinsya, han Castilla y León, ha kanawayon o amihanan-katundan nga Espanya, ha kanawayon o amihanan-katundan nga bahin hankomunidad autonoma han Castilla y León. Ginsasapita ini han mga probinsya han Zamora, Ourense, Lugo, Asturias, Cantabria, Palencia, ngan Valladolid.
Mga usa nga ika-upat nga bahin han populasyon han probinsya nga 496,655 (2002) naukoy dida han kapital, León.
Mayda movimiento nga natuo nga iton León angay mahimo nga iya kalugaringon nga komunidad autonoma.
Nasaro an probinsya han Parque Nacional Picos de Europa (ha may Picos de Europa nga kabugkiran) upod han Cantabria ngan Asturias.
Heyograpiya[igliwat | Igliwat an wikitext]
Para han lista han mga munisipyo han León kitaa iton
Mga Comarca[igliwat | Igliwat an wikitext]
- El Bierzo
- El Páramo
- Laciana
- Maragatería
- Babia
- La Cepeda
- La Valduerna
- Ribera del Órbigo
- La Cabrera
- La Valdería
- Tierra de la Reina
- La Vega del Esla
- La Sobarriba
- Tierra de Campos
- Omaña
- Luna
- Los Argüellos
- Ordás
- La Ribera del Órbigo
- Curueño
Kitaa Gihapon[igliwat | Igliwat an wikitext]


text:
Cadiz, Pilipinas
Ini nga artikulo mahitungod han syudad ha Negros Occidental. Para han syudad ha Espanya, pakadto ha Cádiz
An Syudad han Cadiz usa nga ika-syahan nga klase nga syudad ha lalawigan o probinsya han Negros Occidental ha Katundan nga Kabisay-an nga rehiyon han Kabisay-an ha Pilipinas. Sumala han census han tuig 2000, mayda ini populasyon nga 141,954 nga tawo ha 26,998 nga panimalay.
Mga Baranggay[igliwat | Igliwat an wikitext]
An Syudad han Cadiz ginbahin ngadto hin karuhaan kag duha (22) nga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Aragón
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An Aragón usa nga komunidad autonoma han Espanya, nga tikang han ginhadi-an ha kaagi nga amo gihapon an ngaran ngan han butnga nga tramo han siong han Ebro. Ini nahamutang ha amihanan ngan ginsasapitan ini han Fransya ngan han mga komunidad autonoma han Castilla-La Mancha, Castilla y León, Cataluña, La Rioja, Navarra ngan Comunidad Valenciana. Ginkilala ini dida han Estatuto han autonomiya hini nga usa nga nasyonalidad ha kaagi.
An Ginhadi-an han Aragón upod han Kondado han Barcelona (Cataluña), an Ginhadi-an han Valencia ngan an Ginhadi-an han Mallorca amo an api han Korona han Aragón ha kaagi. Tikang han 1978 usa ini nga komunidad autonoma nga espanyola, nga nahimo tikang han mga probinsya han Huesca, Teruel ngan Zaragoza, ngan mayda 32 nga mga comarca nga usa nga delimitasyon hin comarca. An kapital hini amo an syudad han Zaragoza. An 23 han Abril ginsasaorog an fiesta ni San Jorge, adlaw han Aragón.
Tikang han 2 han Agosto han 1999, hi Marcelino Iglesias Ricou (PSOE) amo an presidente autonomiko han Aragón upod hin koalisyon han PAR (Partido Aragonés).


text:
TACLOBAN CITY – Ginpapahinumdom han Land Transportation Franchising and Regulatory Board (LTFRB) an mga van operators dinhi ha aton dapit Eastern Visayas nga sumunod ha fare adjustment nga ginpapatuman ha ilarom han LTFRB Memorandum Circular 2007-007.
An diri mag-implementar han P2 nga pasahe per kilometer in may kaka-atubangon nga penalidad, ini in sumala kan LTFRB Regional Director Gualberto Gualberto ha interview han PNA.
Sumala kan Gualberto, kinahanglan sumunod an mga van operators ngan diri la maghimo-himo han ira kalugaringon nga polisiya.
“Kinahanglan sundon an memorandum han LTFRB ngan humatag hira hin discounts ha mga persons with disabilities, senior citizens ngan students” – Gualberto
Nakakarawat gihapon an LTFRB hin reports nga may mga van operators nga nadiri pag implementar han bag-o nga fare rate nga diri nahatag hin discounts.
Sumala han pira nga van operators, diri commuter-friendly an bag-o nga fare rate ngan posible nga mawarayan hira mga pasahero.
An P2 fare adjustment in dapat naimplementar dida pa han 2007 nationwide pero waray ini ka-implementar dinhi ha Eastern Visayas matapos magfile hin petisyon an mga van operators dida han 2009 nga pahamubuan ha P1.40 per kilometer.
Pero dida han March 2019, pareho nga grupo han operators an nagfile hin petisyon para igbalik an P2 fare adjustment.
Sumala kan Gualberto, an mga van operators nga nadiri pag implementar han fare adjustment hin matalapas ha terms and conditions han Memorandum Circular ngan mabayad hin P5,000, posible masuspende ngan makanselar an prangkisa.
Gin-aaghat ni Gualberto nga bisitahon an opisina han LTFRB para kuhaon an ira mga fare matrix.
Kinahanglan daw nga nakadikit an original copy an fare matrix ha mga units han van.


text:
Hiruhimangraw:Dentex dentex
Mabibilngan dinhi - nagkikinahanglan hin paghubad[Igliwat an wikitext]
Sumala ha Catalogue of life, mabibilngan ini nga species ha "Eastern Atlantic: British Isles to Cape Blanc, Mauritania; (exceptionally further south) Senegal and around the Canary Islands and Madeira. Common south of 40°N (Spain, North Africa) in the Mediterranean (Ref. 4781).". Alayon pagbulig hiton paghubad o paghatag hin kadugangan nga kasayoran hinin nga artikulo.:  [1] Lsjbot (talk) 14:31, 14 Marso 2013 (UTC)


text:
Mga dabi ha illegal nga droga pagbabawian han balay Tacloban City
Mga dabi ha illegal nga droga pagbabawian han balay Tacloban CityJune 2, 2021 No Comments on Mga dabi ha illegal nga droga pagbabawian han balay Tacloban City
Balay o illegal nga droga? Ini iton angay yana pinsaron han mga aada nag-uukoy ha mga pabahay.
Nadiri gud hi Mayor Alfred Romualdez basta parti hin illegal nga droga, sanglit dako an posibilidad nga mabawian han ira balay an mga nahidabi ngan mga mahidadabi pa hin pamaligya han illegal nga droga.
Ini in sumala kan Ted Jopson mangulo han City Housing and Community Development Office han Tacloban City, kasumpay han mga hitabo diin may mga nag-uukoy ha mga pabahay ha Norte Tacloban nga nagkakadadakop ha buy-bust operation han PDEA ngan PNP.
Siring ni Jopson, an mga benepisaryo han ngatanan nga pabahay, san-o maka ukoy dida han balay, in may-ada gin pipermahan ngan angay gud pagsundon nga mga aludayday dida han Occupancy Rules. Dida hini nga Occupancy Rules, iginlatag an mga diri angay buhaton samtang hira in nag-uukoy dida han mga pabahay. Usa na dida hini nga igindidiri, an pag gamit ngan pagbaligya han illegal nga droga sugad han shabu.
An mga benepisaryo han pabahay, sumala kan Jopson, in ngatanan umagi hin Social Preparation Orientation san-o natagan han balay diin panuyo hini nga mabag-o an mga pan gawi o pamatasan nga magin mahimyang an ira pag-ukoy ha usa nga bag-o nga kumunidad. Ngan, dugang pa ni Jopson, regular na ini nga ginbubuhat han ira buhatan basi diri mahihingangalimot an mga tawo.
Ginklaro ni Jopson nga gin-andam na han ira buhatan an mga documentary requirements para han pag bawi han mga balay, ngan paghihimangrawan liwat ini han City Housing Board.Yana ginhuhulat nala an sentensiya han husgado han mga nakasuhan han illegal nga droga, ngan kun magin guilty an sentensiya, hira in pagbabawian gud han ira balay.
Pilak nga sagdon ni Jopson, pagsundon gudla an aada ha Occupancy Rules, ngan labi na nga diri magbuhat hin mga illegal kay madadamay an bug-os nga pamilya kun mabawian na han balay.
M. Padernos/CIO


text:
Hawaii (purô)
An Purô han Hawaii in uska bulkanon nga purô ha Amihanan Kalawdan Pacifico. Mahitungod nga an kahaluag in 4,028 milya kwadrado (10,432 km²), ini in durudako kaysa ha ngatanan nga mga Hawaiinon nga mga purô nga gintampo ngan amo an gidadakoi nga purô ha Estados Unidos. An Purô han Hawaiʻi in gindudumara komo an Condado han Hawaiʻi ha sulod han estado han Hawaii. An lingkuran han condado in aada ha Hilo. Ha nahigaraan, Hawaiʻi in ginkikilala komo an "Big Island (ha winaray: Dako nga Purô para maibsan an pagkalipat ha butnga han Purô han Hawaii ngan an estado.


text:
Tanauan Leyte – Pag pina ngawat han mga construction materials an usa nga rason han ka delatar han pag patuman han construction han usa nga parte han Tanauan Public market nga naguba han bagyo yolanda.
Ini an iguin sumat ni Engineer Raul Soliva an municipal engineer han mao nga bungto ha interview han isumat.com.
An impormasyon parti han mga pangawat in tikang mismo han contractor han proyekto.
Sumala kan Soliva nga iya na guin hangyo an contractor han mao nga proyekto nga ipadangat ha mga kapulisan an mga kaso hin pangawat agud matagan hin kaangayan nga aksyon han mga otoridad.
47 Milyones an kantidad han mao nga proyekto tikang han Rehabilitation Assistance on Yolanda nga pundo han national government pinaagi han DILG ngan iguin papatuman liwat han munisipyo.
Han nag labay pa nga tuig guin dumara an ground breaking pero aada pala ha mga 50 porsiyento iton accomplishment ha pagka yana.
Pamatii an interview kan Engineer Raul Soliva.